polyglot-tagger/wikipedia-language-snippets-filtered huggingface dataset:
"ಹೆಲ್ಟರ್‌ ಸ್ಕೆಲ್ಟರ್‌‌" ಎಂಬ ಶಬ್ದದೊಂದಿಗೆ ಮ್ಯಾನ್ಸನ್‌‌ ಗುರುತಿಸಿಕೊಂಡಿದ್ದಾನೆ; ಬೀಟಲ್ಸ್‌‌ ತಂಡದಿಂದ ಬರೆಯಲ್ಪಟ್ಟ ಮತ್ತು ಧ್ವನಿಮುದ್ರಿಸಲ್ಪಟ್ಟ ಹೆಲ್ಟರ್‌ ಸ್ಕೆಲ್ಟರ್‌‌ ಎಂಬ ಹಾಡಿನಿಂದ ಅವನು ಈ ಶಬ್ದವನ್ನು ಹೆಕ್ಕಿಕೊಂಡ. ಹಾಡಿನ ಸಾಹಿತ್ಯವು ತಾನು ನಂಬಿದ ಒಂದು ಭೀಕರವಾದ ಜನಾಂಗೀಯ ಯುದ್ಧದ ಕುರಿತಾಗಿದೆ ಎಂಬುದಾಗಿ ತಪ್ಪಾಗಿ ಗ್ರಹಿಸಿದ್ದ ಮ್ಯಾನ್ಸನ್‌‌, ಸದರಿ ಕೊಲೆಗಳು ಅದನ್ನು ತ್ವರಿತಗೊಳಿಸುವ ಉದ್ದೇಶವನ್ನು ಹೊಂದಿವೆ ಎಂದು ಭಾವಿಸಿದ್ದ. ಅವನ ಕುಪ್ರಸಿದ್ಧಿಯ ಆರಂಭದಿಂದಲೂ ರಾಕ್‌ ಸಂಗೀತದೊಂದಿಗಿನ ಈ ಸಂಬಂಧವು, ಒಂದು ಪಾಪ್‌ ಸಂಸ್ಕೃತಿಯ ಜೊತೆಯಲ್ಲಿ ಅವನನ್ನು ತಳುಕುಹಾಕಿತು; ಈ ಸಂಸ್ಕೃತಿಯಲ್ಲಿ ಅವನು ಅಂತಿಮವಾಗಿ ಹುಚ್ಚುತನ, ಹಿಂಸೆ, ಮತ್ತು ಮೃತ್ಯುಸೂಚಕದ ಒಂದು ಲಾಂಛನವೇ ಆಗಿಹೋದ. ಮ್ಯಾನ್ಸನ್‌‌ನ ಅಭಿಯೋಜಕನಾದ ವಿನ್ಸೆಂಟ್‌ ಬುಗ್ಲಿಯೊಸಿ ಎಂಬಾತ, ಮ್ಯಾನ್ಸನ್‌‌ ಕೊಲೆಗಳ ಕುರಿತಾಗಿ ಬರೆದ ಪುಸ್ತಕದ ಶೀರ್ಷಿಕೆಯಾಗಿ ಈ ಶಬ್ದವನ್ನು ನಂತರದಲ್ಲಿ ಬಳಸಿಕೊಂಡ.
ಡಿಸೆಂಬರ್ ತಿಂಗಳ ಆಸುಪಾಸಿನಲ್ಲಿ ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿರುವಾಗ, ಟೊಪಾಂಗಾ ಕ್ಯಾನಿಯನ್‌‌ನ ಓರ್ವ ಪರಿಚಯಸ್ಥನನ್ನು ಮ್ಯಾನ್ಸನ್‌‌ ಮತ್ತು ವ್ಯಾಟ್ಸನ್‌‌ ಭೇಟಿಮಾಡಿದರು; ಆಗಷ್ಟೇ ಬಿಡುಗಡೆಯಾಗಿದ್ದ ಬೀಟಲ್ಸ್‌‌ ತಂಡದ ವೈಟ್‌ ಆಲ್ಬಮ್‌‌ ನ ಗೀತೆಗಳನ್ನು ಅವನು ಅವರಿಗಾಗಿ ನುಡಿಸಿದ. ಬೀಟಲ್ಸ್‌ ತಂಡವು 1964ರಲ್ಲಿ ಅಮೆರಿಕಾಕ್ಕೆ ಮೊದಲ ಬಾರಿಗೆ ಬಂದಿದ್ದಾಗ 29 ವರ್ಷ ವಯಸ್ಸಿನವನಾಗಿದ್ದು ಸೆರೆವಾಸದಲ್ಲಿದ್ದರೂ ಸಹ, ಈ ತಂಡವು ಮ್ಯಾನ್ಸನ್‌‌ನ್ನು ಎಡೆಬಿಡದೆ ಕಾಡುತ್ತಿತ್ತು. ಮೆಕ್‌ನೀಲ್‌‌‌ನಲ್ಲಿರುವಾಗ, ಆಲ್ವಿನ್‌ ಕಾರ್ಪಿನ್‌‌‌ನ್ನೂ ಒಳಗೊಂಡಂತೆ ತನ್ನ ಸಹವರ್ತಿ ನಿವಾಸಿಗಳೊಂದಿಗೆ ಅವನು ಮಾತನಾಡುತ್ತಾ, ಕೀರ್ತಿ ಸಂಪಾದನೆಯಲ್ಲಿ ಈ ಗುಂಪನ್ನೂ ತಾನು ದಾಟಿಕೊಂಡು ಹೋಗಬಲ್ಲೆ ಎಂದು ತಿಳಿಸಿದ್ದ; ಇದೇ ರೀತಿಯಲ್ಲಿ ತನ್ನ ಸಮುದಾಯದೊಂದಿಗೆ ಅವನು ಮಾತನಾಡುತ್ತಾ, ಸದರಿ ಗುಂಪು "ಆತ್ಮ"ವಾಗಿದೆ ಮತ್ತು "ಅನಂತದಲ್ಲಿರುವ ರಂಧ್ರದ ಭಾಗವಾಗಿದೆ" ಎಂಬುದಾಗಿ ತಿಳಿಸಿದ್ದ.
ಮರಣದಂಡನೆಯನ್ನು ಶಿಫಾರಸು ಮಾಡುವ ತೀರ್ಪುಗಳು ಹೇಳಲ್ಪಟ್ಟ ದಿನದಂದು, ಮಿಂಚಿನ ಸುದ್ದಿಯೊಂದು ಚಲಾವಣೆಗೆ ಬಂದಿತು; ತೀರಾ ಶಿಥಿಲಗೊಂಡಿರುವ ರೊನಾಲ್ಡ್‌‌ ಹ್ಯೂಸ್‌ ಶರೀರವು ವೆಂಚುರಾ ಜಿಲ್ಲೆಯಲ್ಲಿನ ಎರಡು ದುಂಡಾದ ಬಂಡೆಗಳ ನಡುವೆ ಸಿಕ್ಕಿಕೊಂಡಿರುವುದು ಕಂಡುಬಂದಿದೆ ಎಂಬುದೇ ಆ ಸುದ್ದಿಯಾಗಿತ್ತು. ಎಂದಿಗೂ ಸಾಬೀತಾಗದಿದ್ದರೂ ಹಬ್ಬಿಕೊಂಡ ಗಾಳಿಸುದ್ದಿಯ ಅನುಸಾರ, ಸಮುದಾಯದ ಸದಸ್ಯರಿಂದ ಹ್ಯೂಸ್‌ ಕೊಲೆಯು ನಡೆಯಿತು; ಅವನು ಮ್ಯಾನ್ಸನ್‌‌ನ ಮಟ್ಟದವರೆಗೆ ಎದ್ದುನಿಂತಿದ್ದು, ನಿಲುವನ್ನು ತೆಗೆದುಕೊಳ್ಳಲು ಹಾಗೂ ಅಪರಾಧಗಳಿಂದ ಮ್ಯಾನ್ಸನ್‌‌ನ್ನು ಮುಕ್ತಗೊಳಿಸಲು ವ್ಯಾನ್‌ ಹೌಟನ್‌ಗೆ ಅವಕಾಶ ಮಾಡಲು ನಿರಾಕರಿಸಿದ್ದು ಪ್ರಾಯಶಃ ಅವನ ಕೊಲೆಗೆ ಕಾರಣವಾಗಿತ್ತು. ಪ್ರವಾಹದಲ್ಲಿ ಸಿಕ್ಕಿಕೊಂಡಿದ್ದರಿಂದ ಅವನು ನಾಶವಾಗಿದ್ದಿರಲು ಸಾಧ್ಯವಿತ್ತಾದರೂ, ಸಮುದಾಯದ ಸದಸ್ಯನಾದ ಸ್ಯಾಂಡ್ರಾ ಗುಡ್‌ ವಿವರಿಸಿದ ಪ್ರಕಾರ, ಹ್ಯೂಸ್‌ “ಪ್ರತೀಕಾರ ಕೊಲೆಗಳ ಪೈಕಿ ಮೊದಲಿಗನಾಗಿದ್ದ.”
ಮ್ಯಾನ್ಸನ್‌‌ ಸೆರೆಮನೆಯಲ್ಲಿರುವಾಗ, ಅವರ ಮಗನಾದ ಚಾರ್ಲ್ಸ್‌‌ ಮ್ಯಾನ್ಸನ್‌‌‌ ಜೂನಿಯರ್‌ಗೆ ರೊಸಾಲೀ ಜನ್ಮವಿತ್ತಳು. ಟರ್ಮಿನಲ್‌‌ ಐಲೆಂಡ್‌ನಲ್ಲಿ ಕಾಲಕಳೆಯುತ್ತಿದ್ದ ಅವನ ಮೊದಲ ವರ್ಷದ ಅವಧಿಯಲ್ಲಿ, ರೊಸಾಲೀ ಮತ್ತು ಅವನ ತಾಯಿ ಮ್ಯಾನ್ಸನ್‌ನ್ನು ಭೇಟಿಯಾದರು; ರೊಸಾಲೀ ಮತ್ತು ಅವನ ತಾಯಿ ಈಗ ಒಟ್ಟಿಗೆ ಲಾಸ್‌ ಏಂಜಲೀಸ್‌‌‌ನಲ್ಲಿ ವಾಸಿಸುತ್ತಿದ್ದರು. 1957ರ ಮಾರ್ಚ್‌ನಲ್ಲಿ, ಅವನ ಪತ್ನಿಯು ಭೇಟಿಯಾಗುವುದನ್ನು ನಿಲ್ಲಿಸಿದಾಗ, ರೊಸಾಲೀಯು ಮತ್ತೋರ್ವ ವ್ಯಕ್ತಿಯ ಜೊತೆಗೆ ವಾಸಿಸುತ್ತಿರುವುದರ ಕುರಿತು ಮ್ಯಾನ್ಸನ್‌‌ನ ತಾಯಿಯು ಅವನಿಗೆ ಮಾಹಿತಿ ನೀಡಿದಳು. ನಿಗದಿತ ಪೆರೋಲು ವಿಚಾರಣೆಯೊಂದಕ್ಕೆ ಎರಡು ವಾರಗಳಿಗಿಂತಲೂ ಕಡಿಮೆಯಿದ್ದ ಅವಧಿಗೆ ಮುಂಚಿತವಾಗಿ, ಕಾರೊಂದನ್ನು ಕದಿಯುವ ಮೂಲಕ ತಪ್ಪಿಸಿಕೊಳ್ಳಲು ಮ್ಯಾನ್ಸನ್‌‌ ಪ್ರಯತ್ನಿಸಿದ. ತರುವಾಯದಲ್ಲಿ ಅವನಿಗೆ ಐದು ವರ್ಷಗಳ ಅವಧಿಯ ಬಂಧವಿಮೋಚನೆಯನ್ನು ನೀಡಲಾಯಿತು, ಮತ್ತು ಅವನ ಪೆರೋಲನ್ನು ನಿರಾಕರಿಸಲಾಯಿತು.
ಒಂದು ಜೋಡಿ ಅಪರಾಧದ ಭರವಸೆಯೊಂದಿಗೆ, ಕಸಾಬಿಯನ್‌‌ಳಿಗೆ ನಿರ್ದೇಶನವನ್ನು ನೀಡಲು ಮ್ಯಾನ್ಸನ್‌‌ ಹೋಗಿದ್ದ; ಮತ್ತೊಂದು "ಹಂದಿಮರಿ" ಎಂದು ಪರಿಗಣಿಸಲ್ಪಟ್ಟಿದ್ದ, ಅವಳ ಓರ್ವ ಪರಿಚಯಸ್ಥ ನಟನ ವೆನಿಸ್‌ ಮನೆಗೆ ಸಾಗುವಂತೆ ಕಸಾಬಿಯನ್‌‌ಳಿಗೆ ನಿರ್ದೇಶನ ನೀಡುವುದು ಅವನ ಉದ್ದೇಶವಾಗಿತ್ತು. ಆ ವ್ಯಕ್ತಿಯ ವಾಸದ ಮಹಡಿಯ ಕಟ್ಟಡದ ಬಳಿ ಸಮುದಾಯದ ಸದಸ್ಯರ ಎರಡನೇ ತ್ರಯರ ಗುಂಪನ್ನು ಒಟ್ಟುಗೂಡಿಸಿದ ಅವನು, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರಕ್ಕೆ ವಾಹನವನ್ನು ಚಾಲಿಸಿಕೊಂಡು ಹೊರಟು, ಅವರನ್ನು ಮತ್ತು ಲೇಬಿಯಾಂಕಾ ಕೊಲೆಗಾರನ್ನು ಬಿಟ್ಟಿ ಪ್ರಯಾಣ ಮನೆಗೆ ಸೇರಿಸಿದ. ತಪ್ಪಾದ ವಾಸದ ಮಹಡಿಮನೆಯ ಬಾಗಿಲನ್ನು ಉದ್ದೇಶಪೂರ್ವಕವಾಗಿ ಬಡಿದು ಅಪರಿಚಿತನೋರ್ವನನ್ನು ಎಬ್ಬಿಸುವ ಮೂಲಕ, ಕಸಾಬಿಯನ್‌‌ ಈ ಕೊಲೆಗೆ ಅಡ್ಡಿಯಾದಳು. ಕೊಲೆ ಯೋಜನೆಯನ್ನು ಕೈಬಿಟ್ಟ ಗುಂಪು ಆ ಜಾಗವನ್ನು ಖಾಲಿಮಾಡುತ್ತಿದ್ದಂತೆ, ಸುಸಾನ್‌ ಅಟ್ಕಿನ್ಸ್‌ ಮೆಟ್ಟಿಲಬಾವಿಯಲ್ಲಿ ಮಲವಿಸರ್ಜನೆ ಮಾಡಿಕೊಂಡಳು.
ಸ್ಯಾನ್‌ ಫ್ರಾನ್ಸಿಸ್ಕೊವಿನ ಹಾಯ್ಟ್‌‌-ಆಶ್‌ಬರಿಯಲ್ಲಿ ತನ್ನನ್ನು ಓರ್ವ ಗುರುವಾಗಿ ಮ್ಯಾನ್ಸನ್‌‌ ನೆಲೆಗೊಳಿಸಿಕೊಂಡ; ಈ ಪ್ರದೇಶವು 1967ರ ದಶಕದ "ಸಮ್ಮರ್‌‌ ಆಫ್‌ ಲವ್‌‌" ಅವಧಿಯಲ್ಲಿ ವೈಲಕ್ಷಣ್ಯದಿಂದ ಕೂಡಿದ ಹಿಪ್ಪಿ ಪ್ರದೇಶವಾಗಿ ಹೊರಹೊಮ್ಮುತ್ತಿತ್ತು. ಸೆರೆಮನೆಯಲ್ಲಿ ಇರುವಾಗ ಅವನು ಅಧ್ಯಯನಮಾಡಿದ್ದ ವೈಜ್ಞಾನಿಕ ಧರ್ಮವ್ಯವಸ್ಥೆಯ ಕೆಲವೊಂದು ಅಂಶಗಳನ್ನು ಒಳಗೊಂಡಿದ್ದ ತತ್ತ್ವವೊಂದನ್ನು ಪ್ರತಿಪಾದಿಸುವ ಮೂಲಕ, ಕೆಲವೇ ದಿನಗಳಲ್ಲಿ ಕಿರಿಯ ಅನುಯಾಯಿಗಳ ಗುಂಪೊಂದನ್ನು ಅವನು ಸಂಪಾದಿಸಿದ; ಅವರಲ್ಲಿ ಸ್ತ್ರೀಯರೇ ಹೆಚ್ಚಿನ ಸಂಖ್ಯೆಯಲ್ಲಿದ್ದರು. ವಾಷಿಂಗ್ಟನ್‌‌‌‌ನ ಮೆಕ್‌ನೀಲ್‌ ದ್ವೀಪದಲ್ಲಿರುವ . ಪ್ರಾಯಶ್ಚಿತ್ತಾಲಯದಲ್ಲಿ 1961ರ ಜುಲೈನಲ್ಲಿ ಮ್ಯಾನ್ಸನ್‌ ಸೆರೆಮನೆಯನ್ನು ಪ್ರವೇಶಿಸಿದಾಗ ಮಾಡಿದ ಸಿಬ್ಬಂದಿಯ ಅವಲೋಕನವೊಂದರ ನಂತರ, "ವೈಜ್ಞಾನಿಕ ಧರ್ಮದ ಪ್ರವರ್ತಕ" ಎಂಬ ಪರಿಕಲ್ಪನೆಯನ್ನು ತನ್ನ ಧರ್ಮವಾಗಿ ಮ್ಯಾನ್ಸನ್‌ ಪರಿಗಣಿಸಿದ.
ಕಿರಾಣಿ ಅಂಗಡಿಯೊಂದಕ್ಕೆ ಕನ್ನಹಾಕುವ ಮೂಲಕ ಮ್ಯಾನ್ಸನ್‌ ನಗದು ಹಣವನ್ನು ಗಳಿಸಿದ; ಒಂದು ಕೋಣೆಯನ್ನು ಬಾಡಿಗೆಗೆ ಹಿಡಿಯುವಲ್ಲಿ ಈ ಹಣವು ಅವನಿಗೆ ನೆರವಾಯಿತು. ಇತರ ಅಂಗಡಿಗಳ ಕನ್ನಗಳ್ಳತನಗಳನ್ನು ಮಾಡುವ ಸಂದರ್ಭದಲ್ಲಿ ಬೈಸಿಕಲ್ ಒಂದನ್ನು ಕದಿಯುವಾಗ ಅವನು ಹಿಡಿಯಲ್ಪಟ್ಟಿದ್ದರಿಂದ, ಅವನ ಕಳ್ಳತನಗಳ ಸರಣಿಯು ಅಂತ್ಯವಾದಂತಾಯಿತು. ಇಂಡಿಯಾನಾಪೊಲಿಸ್‌‌‌ನಲ್ಲಿರುವ ಎಳೆಯರ ಕೇಂದ್ರವೊಂದಕ್ಕೆ ಅವನನ್ನು ಕಳಿಸಲಾಯಿತು. ಒಂದು ದಿನದ ನಂತರ ಅಲ್ಲಿಂದ ಆತ ತಪ್ಪಿಸಿಕೊಂಡಿದ್ದು ಅವನು ಮತ್ತೊಮ್ಮೆ ಹಿಡಿಯಲ್ಪಡಲು ಕಾರಣವಾಯಿತು ಮತ್ತು ಬಾಯ್ಸ್‌ ಟೌನ್‌‌ ಎಂಬಲ್ಲಿ ಅವನನ್ನು ಇರಿಸಲಾಯಿತು. ಅಲ್ಲಿಗೆ ಅವನು ಆಗಮಿಸಿದ ನಾಲ್ಕು ದಿನಗಳ ನಂತರ, ಮತ್ತೋರ್ವ ಹುಡುಗನೊಂದಿಗೆ ಅವನು ತಪ್ಪಿಸಿಕೊಂಡ. ಆ ಮತ್ತೋರ್ವ ಹುಡುಗನ ಚಿಕ್ಕಪ್ಪನ ಮನೆಗೆ ಅವರಿಬ್ಬರೂ ಸಾಗುವ ದಾರಿಯಲ್ಲಿ, ಎರಡು ಸಶಸ್ತ್ರ ದರೋಡೆಗಳನ್ನು ಆ ಜೋಡಿಯು ಎಸಗಿತು.
ಚಾರ್ಲ್ಸ್‌ ಮಿಲ್ಲೆಸ್‌ ಮ್ಯಾನ್ಸನ್ ಅಮೆರಿಕಾದ ಓರ್ವ ಅಪರಾಧಿಯಾಗಿದ್ದು, ಮ್ಯಾನ್ಸನ್‌‌ ಕುಟುಂಬ ಎಂದೇ ಹೆಸರಾದ ಒಂದು ಮೇಲ್ನೋಟದ-ಸಮುದಾಯದ ನೇತೃತ್ವವನ್ನು ವಹಿಸಿದ; ಈ ಸಮುದಾಯವು 1960ರ ದಶಕದ ಅಂತ್ಯಭಾಗದಲ್ಲಿ ಕ್ಯಾಲಿಫೋರ್ನಿಯಾದಲ್ಲಿ ಪ್ರವರ್ಧಮಾನಕ್ಕೆ ಬಂದಿತು. ಅವನ ಸೂಚನೆಯ ಅನುಸಾರ, ಅವನ ಗುಂಪಿನ ಸದಸ್ಯರಿಂದ ಮಾಡಲ್ಪಟ್ಟ ಟೇಟ್‌/ಲೇಬಿಯಾಂಕಾ ಕೊಲೆಗಳನ್ನು ಎಸಗಲು ಒಳಸಂಚು ಹೂಡಿದ್ದಕ್ಕೆ ಅವನನ್ನು ತಪ್ಪಿತಸ್ಥ ಎಂದು ಪರಿಗಣಿಸಲಾಗಿತ್ತು. ಜಂಟಿ-ಹೊಣೆಗಾರಿಕೆಯ ನಿಯಮದ ಮೂಲಕ ಅವನು ತಪ್ಪಿತಸ್ಥನೆಂದು ರುಜುವಾತು ಪಡಿಸಲ್ಪಟ್ಟ; ಒಳಸಂಚಿನ ಉದ್ದೇಶದ ಮುಂದುವರಿಕೆಯಲ್ಲಿ, ಅವನ ಸಹವರ್ತಿ ಪಿತೂರಿಗಾರರು ಎಸಗುವ ಅಪರಾಧಗಳಿಗೆ ಸಂಬಂಧಿಸಿದಂತೆ ಒಳಸಂಚೊಂದರ ಪ್ರತಿಯೋರ್ವ ಸದಸ್ಯವನ್ನು ತಪ್ಪಿತಸ್ಥನನ್ನಾಗಿಸುವುದು ಈ ಜಂಟಿ-ಹೊಣೆಗಾರಿಕೆಯ ನಿಯಮದ ವೈಶಿಷ್ಟ್ಯ.
ಸಮುದಾಯದ ಸದಸ್ಯರು ಇದರ ಮೈದಾನದ ಸುತ್ತಮುತ್ತಲಲ್ಲಿ ಪ್ರಯೋಜಕವಾಗುವಂಥ ಕೆಲಸಗಳನ್ನು ಮಾಡಿದರು. ಅಷ್ಟೇ ಅಲ್ಲ, ಹೆಚ್ಚೂಕಮ್ಮಿ ಕುರುಡನಾಗಿದ್ದ 80-ವರ್ಷ-ವಯಸ್ಸಿನ ಮಾಲೀಕನಾದ ಜಾರ್ಜ್‌ ಸ್ಪಾಹ್ನ್‌‌ ಎಂಬಾತನೊಂದಿಗೆ ಆಗೊಮ್ಮೆ ಈಗೊಮ್ಮೆ ಲೈಂಗಿಕ ಸಂಪರ್ಕದಲ್ಲಿ ತೊಡಗುವಂತೆ ತನ್ನ ಸಮುದಾಯದ ಮಹಿಳೆಯರಿಗೆ ಮ್ಯಾನ್ಸನ್‌‌ ಆದೇಶಿಸಿದ; ಹೀಗೆ ಆದೇಶಕ್ಕೆ ಒಳಗಾದವರಲ್ಲಿ ಲಿನೆಟ್‌ "ಸ್ಕ್ವೀಕಿ" ಫ್ರೋಮ್‌‌ ಕೂಡಾ ಸೇರಿದ್ದಳು. ಸ್ಪಾಹ್ನ್‌‌ಗೋಸ್ಕರ ವೀಕ್ಷಣಾ-ಕಣ್ಣಿನ ಮಾರ್ಗದರ್ಶಕಿಯರಾಗಿಯೂ ಆ ಮಹಿಳೆಯರು ಪಾತ್ರವಹಿಸಬೇಕಾಗಿ ಬಂತು. ಇದಕ್ಕೆ ಪ್ರತಿಯಾಗಿ, ಮ್ಯಾನ್ಸನ್‌‌ ಮತ್ತು ಅವನ ಗುಂಪು ಜಾನುವಾರು ಕ್ಷೇತ್ರದಲ್ಲಿ ಉಚಿತವಾಗಿ ತಂಗಲು ಸ್ಪಾಹ್ನ್‌ ಅವಕಾಶ ಕಲ್ಪಿಸಿದ್ದ. ಸ್ಪಾಹ್ನ್‌‌ ಅವಳ ತೊಡೆಯನ್ನು ಚಿವುಟಿದಾಗಲೆಲ್ಲಾ ಅವಳು ಕೀಚುಗುಟ್ಟುವಂಥ ಶಬ್ದವನ್ನು ಮಾಡುತ್ತಿದ್ದುದರಿಂದ, ಸ್ಕ್ವೀಕಿಗೆ ಅವಳ ಆ ಅಡ್ಡಹೆಸರು ಬಂದಿತ್ತು.
ಮನೆಯ ಒಳಗಡೆ, 12 ಅಪರಿಚಿತರನ್ನು ವಿಲ್ಸನ್‌‌ ಪತ್ತೆಹಚ್ಚಿದ; ಅವರಲ್ಲಿ ಬಹುತೇಕ ಮಂದಿ ಮಹಿಳೆಯರಾಗಿದ್ದರು. ಮುಂದಿನ ಕೆಲವು ತಿಂಗಳುಗಳಲ್ಲಿ ಅವರ ಸಂಖ್ಯೆಯು ದ್ವಿಗುಣಗೊಂಡಂತೆ, ವಿಲ್ಸನ್‌‌ನ ಸನ್‌ಸೆಟ್‌ ಬೌಲೆವಾರ್ಡ್‌ ಬಳಗದ ಭಾಗವಾಗಿ ತಮ್ಮನ್ನು ಮುಂದುಮಾಡಿಕೊಂಡಿದ್ದ ಸಮುದಾಯದ ಸದಸ್ಯರು, ಅವನಿಗೆ ಸರಿಸುಮಾರಾಗಿ 100,000$ನಷ್ಟು ವೆಚ್ಚವನ್ನು ಉಂಟುಮಾಡಿದ್ದರು. ಅವರು ಹೊಂದಿದ್ದ ಗೊನೊರಿಯಾ ಕಾಯಿಲೆಗೆ ಮಾಡಲಾದ ಚಿಕಿತ್ಸೆಗೆ ಸಂಬಂಧಿಸಿದ ಒಂದು ದೊಡ್ಡ ಮೊತ್ತದ ವೈದ್ಯಕೀಯ ಬಿಲ್‌ ಹಾಗೂ ಅವರು ಎರವಲು ತಂದಿದ್ದ, ಅವನ ವಿಮೆ ಮಾಡಿಸದ ಕಾರಿನ ಅಕಸ್ಮಾತ್ತಾದ ನಾಶಕ್ಕೆ ಸಂಬಂಧಿಸಿದ 21,000$ನಷ್ಟು ಮೊತ್ತವನ್ನು ಈ ವೆಚ್ಚವು ಒಳಗೊಂಡಿತ್ತು. ಮ್ಯಾನ್ಸನ್‌‌ನೊಂದಿಗೆ ವಿಲ್ಸನ್‌‌ ಹಾಡಿನಲ್ಲಿ, ಮಾತಿನಲ್ಲಿ ತನ್ನನ್ನು ತೊಡಗಿಸಿಕೊಂಡಿದ್ದರೆ, ಮ್ಯಾನ್ಸನ್‌‌ನ ಮಹಿಳೆಯರಿಗೆ ಅವರಿಬ್ಬರ ಸೇವಕಿಯರ ಸ್ಥಾನವನ್ನು ನೀಡಲಾಗಿತ್ತು.
1969ರ ಆಗಸ್ಟ್‌‌ 12ರಂದು ತಂಡವು ಪತ್ರಿಕೆಯವರೊಂದಿಗೆ ಮಾತನಾಡುತ್ತಾ, ಟೇಟ್‌ ಮತ್ತು ಲೇಬಿಯಾಂಕಾ ನರಹತ್ಯೆಗಳ ನಡುವೆ ಯಾವುದೇ ಸಂಬಂಧವಿರುವುದನ್ನು ತಾನು ತಳ್ಳಿಹಾಕಿರುವುದಾಗಿ ತಿಳಿಸಿತು. ಆಗಸ್ಟ್‌‌ 16ರಂದು, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದ ಮೇಲೆ ದಾಳಿನಡೆಸಿದ ಶಾಂತಿಪಾಲನಾ ಕಚೇರಿಯ ಸಿಬ್ಬಂದಿಗಳು ಮ್ಯಾನ್ಸನ್‌‌ ಮತ್ತು ಇತರ 25 ಮಂದಿಯನ್ನು ಬಂಧಿಸಿದರು; ವೋಕ್ಸ್‌ವ್ಯಾಗನ್‌‌ ವಾಹನಗಳನ್ನು ಕದಿಯುವ ಹಾಗೂ ಅವನ್ನು ಮರಳರಾಶಿ ಸಾಗಿಸುವ ಹಗುರ-ಗಾಡಿಗಳಾಗಿ ಪರಿವರ್ತಿಸುವ ಕೃತ್ಯದಲ್ಲಿ ತೊಡಗಿಸಿಕೊಂಡಿದ್ದ "ಒಂದು ಪ್ರಮುಖವಾದ ವಾಹನ ಕಳ್ಳತನದ ವರ್ತುಲದಲ್ಲಿನ ಶಂಕಿತರನ್ನಾಗಿ" ಅವರನ್ನು ಸೆರೆಹಿಡಿಯಲಾಯಿತು. ಆಯುಧಗಳನ್ನು ವಶಪಡಿಸಿಕೊಳ್ಳಲಾಯಿತಾದರೂ,
ಬಂಧನದ ವಾರಂಟಿನಲ್ಲಿ ದಿನಾಂಕವನ್ನು ತಪ್ಪಾಗಿ ನಮೂದಿಸಿದ ಕಾರಣದಿಂದಾಗಿ, ಕೆಲವೇ ದಿನಗಳ ನಂತರ ಸದರಿ ಗುಂಪನ್ನು ಬಿಡುಗಡೆಮಾಡಲಾಯಿತು.
ತಾವು ಕಳವುಮಾಡಿದ್ದ ಕಾರುಗಳನ್ನು ಆ ಮೂವರೂ ಚಾಲನೆ ಮಾಡಿಕೊಂಡು ಕ್ಯಾಲಿಫೋರ್ನಿಯಾಗೆ ಸಾಗುತ್ತಿದ್ದಾಗ, ಅಟಾಹ್‌‌‌ನಲ್ಲಿ ಅವರು ಹಿಡಿಯಲ್ಪಟ್ಟರು. ಹೀಗೆ ಸಾಗುವಾಗ ಹಾದಿಯುದ್ದಕ್ಕೂ ಅವರು ಹಲವಾರು ಅನಿಲ ಕೇಂದ್ರಗಳನ್ನು ದರೋಡೆ ಮಾಡಿದ್ದರು. ಕಳವುಮಾಡಿದ್ದ ಕಾರೊಂದನ್ನು ಸಂಸ್ಥಾನದ ಮಾರ್ಗವೊಂದರ ಉದ್ದಕ್ಕೂ ತೆಗೆದುಕೊಂಡು ಹೋಗಿದ್ದರ ಒಕ್ಕೂಟದ ಅಪರಾಧಕ್ಕೆ ಸಂಬಂಧಿಸಿದಂತೆ, ಮ್ಯಾನ್ಸನ್‌‌ನ್ನು ವಾಷಿಂಗ್ಟನ್‌‌, .ಯಲ್ಲಿರುವ ಹುಡುಗರಿಗಾಗಿ ಮೀಸಲಾದ ರಾಷ್ಟ್ರೀಯ ತರಬೇತಿ ಶಾಲೆಗೆ ಕಳಿಸಲಾಯಿತು. ನಾಲ್ಕು ವರ್ಷಗಳ ಶಾಲಾವಧಿ ಹಾಗೂ 109ರಷ್ಟಿದ್ದ ಒಂದು .ನ ಹೊರತಾಗಿಯೂ , ಆತ ಅನಕ್ಷರಸ್ಥನಾಗಿದ್ದ. ಆತ ಆಕ್ರಮಣಕಾರಿಯಾಗಿರುವ ರೀತಿಯಲ್ಲಿ ಸಮಾಜವಿರೋಧಿಯಾಗಿದ್ದಾನೆ ಎಂಬುದಾಗಿ ಓರ್ವ ಸಾಮಾಜಿಕ ಅಧ್ಯಯನ ಮಾಡುವವ ಅವನನ್ನು ಪರಿಗಣಿಸಿದ.
1969ರ ಜುಲೈ 25ರಂದು, ಹಿಂದೊಮ್ಮೆ ಸಮುದಾಯದ ಸದಸ್ಯನಾಗಿದ್ದ ಬಾಬ್ಬಿ ಬ್ಯೂಸೊಲೈಲ್‌ ಎಂಬಾತನನ್ನು ಮೇರಿ ಬ್ರೂನರ್‌‌ ಮತ್ತು ಸುಸಾನ್‌ ಅಟ್ಕಿನ್ಸ್‌ ಜೊತೆಯಲ್ಲಿ ಗ್ಯಾರಿ ಹಿನ್ಮನ್ ಎಂಬ ಪರಿಚಯಸ್ಥನ ಮನೆಗೆ ಮ್ಯಾನ್ಸನ್‌‌ ಕಳಿಸಿಕೊಟ್ಟ; ಹಿನ್ಮನ್‌ ಪಾರಂಪರ್ಯವಾಗಿ ಪಡೆದುಕೊಂಡಿದ್ದಾನೆ ಎಂಬುದಾಗಿ ಮ್ಯಾನ್ಸನ್‌‌ ಭಾವಿಸಿದ್ದ ಹಣವನ್ನು ವರ್ಗಾಯಿಸುವಂತೆ ಹಿನ್ಮನ್‌ನ ಮನವೊಲಿಸಲು ಇವರೆಲ್ಲರನ್ನೂ ಕಳಿಸಲಾಗಿತ್ತು. ಅಸಹಕಾರಿಯಾಗಿ ನಡೆದುಕೊಂಡ ಹಿನ್ಮನ್‌‌ನ್ನು ಈ ಮೂವರೂ ಎರಡು ದಿನಗಳವರೆಗೆ ಒತ್ತೆಯಾಳಾಗಿ ಇರಿಸಿಕೊಂಡರು; ಈ ಅವಧಿಯಲ್ಲಿ ಹಾಜರಾದ ಮ್ಯಾನ್ಸನ್‌ ಕತ್ತಿಯೊಂದನ್ನು ತೋರಿಸಿ ಅವನ ಕಿವಿಯನ್ನು ಕತ್ತರಿಸುವುದಾಗಿ ತಿಳಿಸಿದ. ಅದಾದ ನಂತರ, ಮ್ಯಾನ್ಸನ್‌ನ ಸೂಚನೆಯ ಮೇರೆಗೆ ಕೇವಲ ತೋರಿಕೆಗಾಗಿ ಬ್ಯೂಸೊಲೈಲ್‌ ಹಿನ್ಮನ್‌‌ನ್ನು ಇರಿದು ಸಾಯಿಸಿದ.
"ಹೆಲ್ಟರ್‌ ಸ್ಕೆಲ್ಟರ್‌‌"ನ್ನು ಹೇಗೆ ಆರಂಭಿಸುವುದು ಎಂಬುದನ್ನು ತಾವು ಕರಿಯರಿಗೆ ತೋರಿಸಬೇಕಾಗಿ ಬರಬಹುದು ಎಂಬುದಾಗಿ ಜೂನ್‌‌ ವೇಳೆಗೆ ಸಮುದಾಯಕ್ಕೆ ಹೇಳಲು ಮ್ಯಾನ್ಸನ್‌ ಶುರುಮಾಡಿದ. ಘರ್ಷಣೆಗೆ ಸಂಬಂಧಿಸಿದ ಸಿದ್ಧತೆಯನ್ನು ನಡೆಸಲು ಸಮುದಾಯಕ್ಕೆ ನೆರವಾಗಲೆಂದು ಉದ್ದೇಶಿಸಲಾದ ಹಣವನ್ನು ಗಳಿಸಿಕೊಂಡುಬರುವ ಕೆಲಸವನ್ನು ವ್ಯಾಟ್ಸನ್‌‌ಗೆ ಮ್ಯಾನ್ಸನ್‌ ವಹಿಸಿದಾಗ, ಬರ್ನಾರ್ಡ್‌ "ಲಾಟ್ಸಪೊಪ್ಪಾ" ಕ್ರೋವೆ ಎಂಬ ಹೆಸರಿನ ಓರ್ವ ಕರಿಯ ಮಾದಕವಸ್ತು ವ್ಯಾಪಾರಿಯನ್ನು ವ್ಯಾಟ್ಸನ್‌‌ ಮೋಸಗೊಳಿಸಿ ಅವನಿಂದ ಹಣವನ್ನು ಪಡೆದ. ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿನ ಪ್ರತಿಯೊಬ್ಬರನ್ನೂ ನಾಶಮಾಡುವ ಒಂದು ಬೆದರಿಕೆಯೊಂದಿಗೆ ಕ್ರೋವೆ ಪ್ರತಿಕ್ರಿಯಿಸಿದ. 1969ರ ಜುಲೈ 1ರಂದು ಕ್ರೋವೆಗೆ ಅವನ ಹಾಲಿವುಡ್‌ ವಾಸದ ಮಹಡಿಯಲ್ಲಿ ಗುಂಡಿಕ್ಕುವ ಮೂಲಕ ಮ್ಯಾನ್ಸನ್ ಎದುರೇಟು ನೀಡಿದ.
ಆಗಸ್ಟ್‌‌ 8ರಂದು ರಾತ್ರಿ, "ಮೆಲ್ಚರ್‌ ವಾಸಿಸುತ್ತಿದ್ದನೆನ್ನಲಾದ ಮನೆಗೆ" ಅಟ್ಕಿನ್ಸ್‌, ಲಿಂಡಾ ಕಸಾಬಿಯನ್‌‌, ಮತ್ತು ಪ್ಯಾಟ್ರೀಷಿಯಾ ಕ್ರೆನ್‌ವಿಂಕೆಲ್‌‌‌‌‌‌ರನ್ನು ಕರೆದುಕೊಂಡು ಹೋಗುವಂತೆ ವ್ಯಾಟ್ಸನ್‌‌ಗೆ ಮ್ಯಾನ್ಸನ್‌‌ ನಿರ್ದೇಶನವನ್ನು ನೀಡಿದ; ಅಷ್ಟೇ ಅಲ್ಲ, "ನಿನ್ನ ಕೈಯಲ್ಲಿ ಎಷ್ಟು ಸಾಧ್ಯವೋ ಅಷ್ಟು ಭಯಂಕರವಾಗಿ ಅಲ್ಲಿರುವ ಪ್ರತಿಯೊಬ್ಬರನ್ನೂ ಸಂಪೂರ್ಣವಾಗಿ ನಾಶಮಾಡು" ಎಂಬ ಸೂಚನೆಯನ್ನೂ ಅವನಿಗೆ ನೀಡಿದ. ವ್ಯಾಟ್ಸನ್‌‌ ಯಾವ ರೀತಿಯಲ್ಲಿ ಸೂಚನೆಗಳನ್ನು ನೀಡುತ್ತಾನೋ ಅದನ್ನು ಅನುಸರಿಸುವಂತೆ ಅವನು ಮಹಿಳೆಯರಿಗೆ ತಿಳಿಸಿದ. ಸಮುದಾಯದ ಆರಂಭಿಕ ಸದಸ್ಯರಲ್ಲಿ ಒಬ್ಬಳಾಗಿದ್ದ ಕ್ರೆನ್‌ವಿಂಕೆಲ್‌‌ ಬಿಟ್ಟಿಪ್ರಯಾಣ ಮಾಡುವವರ ಪೈಕಿಯೂ ಒಬ್ಬಳಾಗಿದ್ದು, ಅವಳನ್ನು ಡೆನ್ನಿಸ್‌ ವಿಲ್ಸನ್‌‌ ಹಾರಿಸಿಕೊಂಡು ಬಂದಿದ್ದ ಎಂಬರ್ಥದಲ್ಲಿ ಆರೋಪಿಸಲಾಗುತ್ತಿತ್ತು.
ಆಲ್ಟೊಬೆಲ್ಲಿಯು ಒಳಭಾಗದ ಪರದೆ ಬಾಗಿಲಿನ ಮೂಲಕ ಮಾತನಾಡುತ್ತಾ, ಮೆಲ್ಚರ್‌ ಈಗಾಗಲೇ ಮಾಲಿಬು ಪ್ರದೇಶಕ್ಕೆ ತೆರಳಿದ್ದಾನೆ ಎಂದು ಮ್ಯಾನ್ಸನ್‌‌ಗೆ ತಿಳಿಸಿದ. ಮೆಲ್ಚರ್‌ನ ಹೊಸ ವಿಳಾಸವು ತನಗೆ ಗೊತ್ತಿಲ್ಲ ಎಂಬುದಾಗಿ ಆತ ಸುಳ್ಳುಹೇಳಿದ. ಮ್ಯಾನ್ಸನ್‌ನಿಂದ ಬಂದ ಪ್ರಶ್ನೆಯೊಂದಕ್ಕೆ ಪ್ರತಿಕ್ರಿಯೆ ನೀಡುವ ಸಂದರ್ಭದಲ್ಲಿ, ತಾನು ಸ್ವತಃ ಮನರಂಜನಾ ವ್ಯವಹಾರದಲ್ಲಿ ಇದ್ದುದಾಗಿ ತಿಳಿಸಿದ; ಡೆನ್ನಿಸ್‌ ವಿಲ್ಸನ್‌‌ನ ಮನೆಯಲ್ಲಿ ಹಿಂದಿನ ವರ್ಷ ಅವನು ಮ್ಯಾನ್ಸನ್‌ನ್ನು ಭೇಟಿಯಾಗಿದ್ದನಾದರೂ, ಅದಾಗಲೇ ಮ್ಯಾನ್ಸನ್‌‌ಗೆ ತಿಳಿದಿದೆ ಎಂಬ ಬಗ್ಗೆ ಅವನಿಗೆ ಖಾತ್ರಿಯಿತ್ತು. ವಿಲ್ಸನ್‌‌ ನುಡಿಸಿಕೊಂಡು ಬಂದಿದ್ದ ಮ್ಯಾನ್ಸನ್‌‌ನ ಒಂದಷ್ಟು ಸಂಗೀತದ ಧ್ವನಿಮುದ್ರಣಗಳ ಕುರಿತಾಗಿ ವಿಲ್ಸನ್‌‌ನ ಮನೆಯಲ್ಲಿ ಅವನಿಗೆ ಆಲ್ಟೊಬೆಲ್ಲಿಯು ನಿರುತ್ಸಾಹದ ಮೆಚ್ಚುಗೆಯನ್ನು ಸೂಚಿಸಿದ್ದ.
1939ರಲ್ಲಿ ಪಶ್ಚಿಮ ವರ್ಜೀನಿಯಾದ ಚಾರ್ಲ್ಸ್‌ಟನ್‌‌‌ನಲ್ಲಿರುವ ಸೇವಾ ಕೇಂದ್ರವೊಂದನ್ನು ದರೋಡೆ ಮಾಡಿದ್ದಕ್ಕಾಗಿ, ಮ್ಯಾನ್ಸನ್‌‌ನ ತಾಯಿ ಮತ್ತು ಅವಳ ಸೋದರನಿಗೆ ಐದು ವರ್ಷಗಳ ಸೆರೆವಾಸದ ದಂಡನೆಯು ವಿಧಿಸಲ್ಪಟ್ಟಾಗ, ಪಶ್ಚಿಮ ವರ್ಜೀನಿಯಾದ ಮೆಕ್‌ಮೆಚೆನ್‌‌‌‌ನಲ್ಲಿರುವ ಓರ್ವ ಚಿಕ್ಕಮ್ಮ ಮತ್ತು ಚಿಕ್ಕಪ್ಪನ ಮನೆಯಲ್ಲಿ ಮ್ಯಾನ್ಸನ್‌‌ನ್ನು ಇರಿಸಲಾಗಿತ್ತು. 1942ರಲ್ಲಿ ಕ್ಯಾಥ್ಲೀನ್‌ಗೆ ಪೆರೋಲು ದೊರೆತಾಗ, ಅವಳು ಮಗನನ್ನು ಮತ್ತೊಮ್ಮೆ ತನ್ನ ವಶಕ್ಕೆ ತೆಗೆದುಕೊಂಡಳು ಹಾಗೂ ಅವನತಿಗೆ-ಇಳಿದಿರುವ ಹೊಟೇಲು ಕೋಣೆಗಳಲ್ಲಿ ಅವನೊಂದಿಗೆ ವಾಸಿಸಿದಳು. ಅವಳು ಸೆರೆಮನೆಯಿಂದ ಹಿಂದಿರುಗಿದ ದಿನದಂದು ಅವಳ ಶಾರೀರಿಕ ಅಪ್ಪುಗೆಯನ್ನು ಪಡೆದುದು, ತನ್ನ ಬಾಲ್ಯದ ಏಕಮಾತ್ರ ಸಂತೋಷದ ನೆನಪಾಗಿತ್ತು ಎಂಬುದಾಗಿ ಮ್ಯಾನ್ಸನ್‌‌ ಸ್ವತಃ ನಂತರದಲ್ಲಿ ವಿವರಿಸಿದ್ದಾನೆ.
ಮ್ಯಾನ್ಸನ್‌ನಿಂದ ಬರೆಯಲ್ಪಟ್ಟ ಮತ್ತು ಪ್ರಸ್ತುತಪಡಿಸಲ್ಪಟ್ಟ ಹಾಡುಗಳನ್ನು ಧ್ವನಿಮುದ್ರಿಸಲು ಸ್ಟೂಡಿಯೋ ಅವಧಿಗಾಗಿ ವಿಲ್ಸನ್‌ ಹಣಪಾವತಿಸಿದ, ಮತ್ತು ಮನರಂಜನಾ ವ್ಯವಹಾರದಲ್ಲಿ ತಮ್ಮದೇ ಆದ ಪಾತ್ರಗಳನ್ನು ವಹಿಸಿರುವ ತನ್ನ ಪರಿಚಯಸ್ಥರಿಗೆ ಅವನು ಮ್ಯಾನ್ಸನ್‌‌ನ್ನು ಪರಿಚಯಿಸಿದ. ಇಂಥವರ ಪೈಕಿ ಗ್ರೆಗ್‌ ಜಾಕೋಬ್‌ಸನ್‌‌, ಟೆರ್ರಿ ಮೆಲ್ಚರ್‌, ಮತ್ತು ರೂಡಿ ಆಲ್ಟೊಬೆಲ್ಲಿ ಸೇರಿದ್ದರು (ಇವರ ಪೈಕಿ ರೂಡಿ ಆಲ್ಟೊಬೆಲ್ಲಿಗೆ ಸ್ವಂತ ಮನೆಯಿತ್ತು; ಅದನ್ನು ಆತ ನಟಿ ಶರೋನ್‌‌ ಟೇಟ್‌ ಮತ್ತು ಅವಳ ಪತಿ, ನಿರ್ದೇಶಕ ರೋಮನ್‌‌ ಪೋಲನ್ಸ್‌ಕಿ)ಗೆ ಬಾಡಿಗೆಗೆ ನೀಡಿದ). ಕಲಾವಿದ/ಜೀವನಶೈಲಿಕಾರ/ದಾರ್ಶನಿಕನ "ಸಮಗ್ರವಾದ ಚಾರ್ಲೀ ಮ್ಯಾನ್ಸನ್‌‌ ಒಟ್ಟುರೂಪ"ದಿಂದ ಪ್ರಭಾವಿತನಾದ ಜಾಕೋಬ್‌ಸನ್ ಕೂಡಾ ಮ್ಯಾನ್ಸನ್‌ನ ಕೃತಿಯನ್ನು ಧ್ವನಿಮುದ್ರಿಸಲು ಹಣಪಾವತಿಸಿದ.
ವಿಚಾರಣೆಯ ಸಂದರ್ಭದಲ್ಲಿ, ನ್ಯಾಯಾಲಯದ ಕಟ್ಟಡದ ಪ್ರವೇಶದ್ವಾರಗಳು ಮತ್ತು ಪಡಸಾಲೆಗಳ ಸಮೀಪದಲ್ಲಿ ಸಮುದಾಯದ ಸದಸ್ಯರು ಅಲ್ಲಲ್ಲೇ ಅಡ್ಡಾಡುತ್ತಾ ಕಾಲಕಳೆದರು. ನ್ಯಾಯಾಲಯದ ಕಟ್ಟಡದ ಆವರಣದಿಂದ ಅವರನ್ನು ಆಚೆಯಿರಿಸುವ ಸಲುವಾಗಿ, ಫಿರ್ಯಾದಿ ಪಕ್ಷದ ಕೋರ್ಟಿನ ಹಾಜರಿ ಕರೆಯು ಅವರನ್ನು ಭವಿಷ್ಯದ ಸಾಕ್ಷಿಗಳೆಂದು ಪರಿಗಣಿಸಿತು; ಇದರಿಂದಾಗಿ, ಇತರರು ಸಾಕ್ಷಿಯನ್ನು ಒದಗಿಸುತ್ತಿರುವ ಸಂದರ್ಭದಲ್ಲಿ ಅವರು ಒಳಪ್ರವೇಶಿಸಲು ಅಸಮರ್ಥರಾದರು. ಪಾದಚಾರಿ ಹಾದಿಯ ಮೇಲೆಯೇ ಜಾಗರಣೆ ಮಾಡಲು ಆ ಗುಂಪು ಸ್ವತಃ ತನ್ನನ್ನು ಅಣಿಗೊಳಿಸಿಕೊಂಡಾಗ, ಅದರ ಪ್ರತಿಯೊಬ್ಬ "ಕಟ್ಟಾ" ಸದಸ್ಯನೂ ಒರೆಯಲ್ಲಿ ಹಾಕಿದ ಒಂದು ಬೇಟೆಯ ಚಾಕುವನ್ನು ಧರಿಸಿದ; ಸಾಧಾರಣ ರೂಪದಲ್ಲಿ ಕಾಣಿಸುತ್ತಿದ್ದ ಅದು ವಿಧ್ಯುಕ್ತವಾಗಿ ಒಯ್ಯಲ್ಪಟ್ಟಿತ್ತು.
ಕೊಲೆಗಳು ನಡೆದ ಸರಿಸುಮಾರು 19 ಗಂಟೆಗಳ ನಂತರ, ಆಗಸ್ಟ್‌‌ 10ರಂದು ಬೆಳಗ್ಗೆ ಸುಮಾರು 10:30ರ ವೇಳೆಗೆ, ಲೇಬಿಯಾಂಕಾ ಅಪರಾಧದ ದೃಶ್ಯವು ಪತ್ತೆಹಚ್ಚಲ್ಪಟ್ಟಿತು. ಹಿಂದೆ ನಡೆದಿದ್ದ ಒಂದು ಮದುವೆಯಿಂದ ರೋಸ್‌ಮೆರಿಯು ಪಡೆದಿದ್ದ ಮಗನಾದ ಹಾಗೂ ಲೆನೊನ ಮಲಮಗನಾದ ಹದಿನೈದು-ವರ್ಷ-ವಯಸ್ಸಿನ ಫ್ರಾಂಕ್‌‌ ಸ್ಟ್ರೂಥರ್ಸ್‌, ಒಂದು ಶಿಬಿರಸಂಬಂಧಿ ಪ್ರವಾಸದಿಂದ ಹಿಂದಿರುಗಿದ ಹಾಗೂ ಮನೆಯ ಹೊರಗಿನ ಸ್ಥಿತಗತಿಯನ್ನು ಕಂಡು ಅವನು ಘಾಸಿಗೊಂಡ. ತನ್ನ ಹಿರಿಯ ಸೋದರಿ ಮತ್ತು ಅವಳ ಸಂಗಾತಿಯನ್ನು ಅವನು ಕರೆಸಿಕೊಂಡ. ಹಿರಿಯ ಸೋದರಿಯ ಸಂಗಾತಿಯಾದ ಜೋ ಡೋರ್ಗಾನ್‌‌, ಫ್ರಾಂಕ್‌ ಸ್ಟ್ರೂಥರ್ಸ್‌ ಜೊತೆಗೂಡಿ ಮನೆಯೊಳಗೆ ಹೋದ ಮತ್ತು ಲೆನೊನ ಶರೀರವನ್ನು ಅಲ್ಲಿ ಕಂಡುಕೊಂಡ. ತನಿಖೆ ನಡೆಸುತ್ತಿರುವ ಆರಕ್ಷಕ ಅಧಿಕಾರಿಗಳು ರೋಸ್‌ಮೆರಿಯ ಶರೀರವನ್ನು ಪತ್ತೆಹಚ್ಚಿದರು.
1966ರ ಜೂನ್‌‌ನಲ್ಲಿ, ಮ್ಯಾನ್ಸನ್‌‌ನ್ನು ಅವನ ಜೀವನದಲ್ಲಿ ಎರಡನೇ ಬಾರಿಗೆ ಟರ್ಮಿನಲ್‌‌ ಐಲೆಂಡ್‌‌‌ಗೆ ಕಳಿಸಲಾಯಿತು; ಇದು ಅವಧಿಪೂರ್ವ ಬಿಡುಗಡೆಗೆ ಸಂಬಂಧಿಸಿದ ಸಿದ್ಧತೆಯಾಗಿತ್ತು. ಅವನ ಬಿಡುಗಡೆಯ ದಿನವಾದ 1967ರ ಮಾರ್ಚ್‌ 21ರ ವೇಳೆಗೆ, ಅವನು ತನ್ನ ಅದುವರೆಗಿನ 32 ವರ್ಷಗಳ ಜೀವನಕಾಲದಲ್ಲಿ ಅರ್ಧಕ್ಕಿಂತಲೂ ಹೆಚ್ಚುಭಾಗವನ್ನು ಸೆರೆಮನೆಗಳಲ್ಲಿ ಮತ್ತು ಇತರ ಶಿಕ್ಷಾಗೃಹಗಳಲ್ಲಿ ಕಳೆದಂತಾಗಿತ್ತು. ಸೆರೆಮನೆಯೆಂಬುದು ತನ್ನ ಮನೆಯಾಗಿಬಿಟ್ಟಿದೆ ಎಂಬುದಾಗಿ ಅಧಿಕಾರಿ ವರ್ಗದವರಿಗೆ ಹೇಳುತ್ತಾ, ತನಗೆ ಉಳಿದುಕೊಳ್ಳಲು ಅನುಮತಿ ನೀಡಬೇಕಾಗಿ ಅವರಲ್ಲಿ ಅವನು ಮನವಿ ಮಾಡಿಕೊಂಡಿದ್ದು ನಿಷ್ಫಲವಾಯಿತು; ಈ ಅಂಶವು 1981ರಲ್ಲಿ ಟಾಮ್‌ ಸ್ನೈಡರ್‌‌ ಜೊತೆಯಲ್ಲಿ ನಡೆಸಿದ ದೂರದರ್ಶನ ಸಂದರ್ಶನವೊಂದರಲ್ಲಿ ಸಂಕ್ಷೇಪವಾಗಿ ಪ್ರಸ್ತಾವಿಸಲ್ಪಟ್ಟಿತು.
ದಂಡನೆಯ ಹಂತದ ಮಾರ್ಗಮಧ್ಯದಲ್ಲಿ, ಮ್ಯಾನ್ಸನ್‌‌ ತನ್ನ ತಲೆಯನ್ನು ಬೋಳಿಸಿಕೊಂಡ, ಒಂದು ಕವಲುಗೋಲಿನ ರೀತಿಯಲ್ಲಿ ತನ್ನ ಗಡ್ಡವನ್ನು ಕತ್ತರಿಸಿ ಒಪ್ಪವಾಗಿಸಿಕೊಂಡ; ಈ ಕುರಿತು ಪತ್ರಿಕೆಯವರೊಂದಿಗೆ ಅವನು ಮಾತನಾಡುತ್ತಾ, "ನಾನೊಂದು ಭೂತ, ಭೂತವು ಯಾವಾಗಲೂ ಒಂದು ಬೋಳು ತಲೆಯನ್ನು ಹೊಂದಿರುತ್ತದೆ" ಎಂದು ತಿಳಿಸಿದ. ಮ್ಯಾನ್ಸನ್‌‌ನ ಅನುಕರಣೆಯು ಮಾತ್ರವೇ ಅವನ ಪ್ರಾಬಲ್ಯವನ್ನು ಸಾಬೀತುಮಾಡಿದೆ ಎಂಬುದನ್ನು ತಡವಾದ ಗುರುತಿಸುವಿಕೆ ಎಂದು ಫಿರ್ಯಾದಿ ಪಕ್ಷವು ಪರಿಗಣಿಸಿದ ಸಂದರ್ಭದಲ್ಲಿ, ಮರಣದಂಡನೆಗೆ ಸಂಬಂಧಿಸಿದಂತೆ ಸಂಸ್ಥಾನ‌ವು ಮಾಡಿಕೊಂಡ ಮನವಿಯನ್ನು ತೂಗಿನೋಡಿ ಪರಾಮರ್ಶಿಸಲು ನ್ಯಾಯದರ್ಶಿಗಳು ಕಾಲಾವಕಾಶವನ್ನು ತೆಗೆದುಕೊಳ್ಳುವವರೆಗೆ, ಸ್ತ್ರೀ ಪ್ರತಿವಾದಿಗಳು ತಮ್ಮ ತಲೆಗಳನ್ನು ಬೋಳಿಸದೆ ಯಥಾಸ್ಥಿತಿಯನ್ನು ಕಾಯ್ದುಕೊಂಡರು.
ಅದೇ ದಿನದ ಸಂಜೆವೇಳೆಗೆ, ಸದರಿ ಸ್ವತ್ತಿನ ಪ್ರದೇಶಕ್ಕೆ ಹಿಂದಿರುಗಿದ ಮ್ಯಾನ್ಸನ್‌‌, ಮತ್ತೊಮ್ಮೆ ಅತಿಥಿಗೃಹದೆಡೆಗೆ ತೆರಳಿದ. ಸುತ್ತವರಿಯಲ್ಪಟ್ಟಿದ್ದ ವರಾಂಡವನ್ನು ಪ್ರವೇಶಿಸುವ ಧಾರ್ಷ್ಟ್ಯ ತೋರಿದ ಅವನು, ಆಗಷ್ಟೇ ಸ್ನಾನವನ್ನು ಮುಗಿಸಿಕೊಂಡು ಬರುತ್ತಿದ್ದ ರೂಡಿ ಆಲ್ಟೊಬೆಲ್ಲಿಯನ್ನು ಮಾತನಾಡಿಸಿದ. ಮೆಲ್ಚರ್‌ ಕುರಿತಾಗಿ ಮ್ಯಾನ್ಸನ್‌ ಅವನನ್ನು ಕೇಳಿದನಾದರೂ, ತನ್ನನ್ನು ನೋಡಲೆಂದು ಮ್ಯಾನ್ಸನ್‌ ಬಂದಿದ್ದಾನೆ ಎಂಬುದಾಗಿ ಆಲ್ಟೊಬೆಲ್ಲಿ ಭಾವಿಸಿದ. ಆ ಪ್ರದೇಶದಿಂದ ಮೆಲ್ಚರ್ ನಿರ್ಗಮಿಸಿದ ನಂತರ, ಹಿಂದಿನ ಸಂದರ್ಭಗಳಲ್ಲಿ ಮ್ಯಾನ್ಸನ್‌‌ ತೋರಿಕೆಗಾಗಿ ಆ ಸ್ಥಳಕ್ಕೆ ಭೇಟಿನೀಡಿದ್ದ ಎಂಬ ಅಂಶವನ್ನು ಅಭಿಯೋಜಕ ವಿನ್ಸೆಂಟ್‌ ಬುಗ್ಲಿಯೊಸಿಯು ನಂತರದಲ್ಲಿ ಪತ್ತೆಮಾಡಿದ್ದಕ್ಕೆ ಇದು ಸುಸಂಗತವಾಗಿದೆ ಅಥವಾ ಹೊಂದಿಕೆಯಾಗುವಂತಿದೆ.
ಅಕ್ಟೋಬರ್‌‌ 5ರಂದು, ಪ್ರತಿವಾದದ ನ್ಯಾಯವಾದಿಗಳು ಪಾಟಿಸವಾಲು ನಡೆಸಲು ನಿರಾಕರಿಸಿದ್ದ ಫಿರ್ಯಾದಿ ಪಕ್ಷದ ಓರ್ವ ಸಾಕ್ಷಿಯನ್ನು ಪ್ರಶ್ನಿಸಲು ನ್ಯಾಯಾಲಯ ಅನುಮತಿಯನ್ನು ಕೇಳಿದ್ದ ಮ್ಯಾನ್ಸನ್‌‌ಗೆ ಆ ಕುರಿತು ನಿರಾಕರಿಸಲಾಯಿತು. ಪ್ರತಿವಾದ ಮೇಜಿನ ಮೇಲಿನಿಂದ ಹಾರಿದ ಮ್ಯಾನ್ಸನ್‌‌, ನ್ಯಾಯಾಧೀಶನ ಮೇಲೆ ದಾಳಿಮಾಡಲು ಪ್ರಯತ್ನಿಸಿದ. ಸಾಕಷ್ಟು ಹೆಣಗಾಡಿ ಅವನನ್ನು ನ್ಯಾಯದರ್ಶಿಗಳ ರಕ್ಷಣಾಧಿಕಾರಿಗಳು ಮಣಿಸಿದ ಮೇಲೆ, ತರುವಾಯದಲ್ಲಿ ಮೇಲೆದ್ದು ಲ್ಯಾಟಿನ್‌ ಭಾಷೆಯಲ್ಲಿ ಏನನ್ನೋ ಮಣಮಣಿಸಲು ಶುರುಮಾಡಿದ್ದ ಸ್ತ್ರೀ ಪ್ರತಿವಾದಿಗಳೊಂದಿಗೆ ಅವನನ್ನು ನ್ಯಾಯಾಲಯದ ಕೋಣೆಯಿಂದ ಹೊರದೂಡಲಾಯಿತು. ಈ ಘಟನೆಯಾದ ನಂತರ, ಓಲ್ಡರ್‌‌ ತನ್ನ ನಿಲುವಂಗಿಗಳ ಒಳಗೆ ಒಂದು ರಿವಾಲ್ವರ್‌ನ್ನು ಇಟ್ಟುಕೊಳ್ಳಲು ಶುರುಮಾಡಿದ ಎಂದು ಹೇಳಲಾಯಿತು.
ಬೇಸಿಗೆ ಕಾಲವು ಮುಗಿಯುವುದಕ್ಕೆ ಮುಂಚಿತವಾಗಿ, ಮ್ಯಾನ್ಸನ್‌‌ ಮತ್ತು ಅವನ ಎಂಟು ಅಥವಾ ಒಂಬತ್ತು ಮಂದಿ ಉತ್ಸಾಹಿ ಅನುಯಾಯಿಗಳು ಮರು-ಗೆಲಸ ಮಾಡಿ ಹಿಪ್ಪಿ ಶೈಲಿಯಲ್ಲಿ ರೂಪಿಸಿದ್ದ ಹಳೆಯ ಶಾಲಾ ಬಸ್ಸೊಂದರೊಳಗೆ ಜಮಾವಣೆಗೊಂಡು, ತಾವು ತೆಗೆದುಹಾಕಿದ್ದ ಅನೇಕ ಆಸನಗಳ ಜಾಗದಲ್ಲಿ ಬಣ್ಣದ ಕಂಬಳಿಗಳು ಮತ್ತು ದಿಂಬುಗಳನ್ನು ಪೇರಿಸಿದರು. ವಾಷಿಂಗ್ಟನ್‌‌ ಸಂಸ್ಥಾನ‌ದ ಉತ್ತರ ಭಾಗದಲ್ಲಿ ಸಾಧ್ಯವಿದ್ದಷ್ಟೂ ಅಲೆದಾಡಿದ ಅವರು ನಂತರ ಲಾಸ್‌ ಏಂಜಲೀಸ್‌, ಮೆಕ್ಸಿಕೋ, ಮತ್ತು ನೈಋತ್ಯ ಭಾಗದ ಮೂಲಕ ದಕ್ಷಿಣದೆಡೆಗೆ ಸಾಗಿದರು. ಲಾಸ್‌ ಏಂಜಲೀಸ್‌ ಪ್ರದೇಶಕ್ಕೆ ಹಿಂದಿರುಗುವಾಗ, ನಗರ ಮತ್ತು ಜಿಲ್ಲೆಯ ಪಶ್ಚಿಮದ ಭಾಗಗಳಾದ ಟೊಪಾಂಗಾ ಕ್ಯಾನಿಯನ್‌‌, ಮಾಲಿಬು, ಮತ್ತು ವೆನಿಸ್‌‌ನಲ್ಲಿ ಅವರು ಉಳಿದುಕೊಂಡಿದ್ದರು.
ಫ್ರೈಕೊವ್ಸ್‌ಕಿಯ ಕೈಗಳನ್ನು ಒಂದು ಅಂಗವಸ್ತ್ರದಿಂದ ಬಿಗಿಯಲಾಗಿತ್ತು. ಸ್ವತಃ ಅದರಿಂದ ತಾನೇ ಬಿಡಿಸಿಕೊಂಡ ಫ್ರೈಕೊವ್ಸ್‌ಕಿ ಅಟ್ಕಿನ್ಸ್ ಜೊತೆಯಲ್ಲಿ ಸೆಣಸಾಡಲು ಶುರುಮಾಡಿದ; ಅವನನ್ನು ಕಾವಲು ಕಾಯಲೆಂದು ಇಟ್ಟುಕೊಂಡಿದ್ದ ಚಾಕುವಿನಿಂದಲೇ ಅವಳು ಅವನ ಕಾಲುಗಳಿಗೆ ಇರಿದಳು. ಮುಂಭಾಗದ ಬಾಗಿಲ ಕಡೆಗೆ ಮತ್ತು ಅದರಾಚೆಗಿನ ವರಾಂಡಕ್ಕೆ ಸಾಗಲು ಅವನು ಹೆಣಗಾಡುತ್ತಿದ್ದಂತೆ, ಅವನಿಗೆ ಎದುರಾಗಿ ವ್ಯಾಟ್ಸನ್‌‌ ಸೇರಿಕೊಂಡ. ತನ್ನ ಬಳಿಯಿದ್ದ ಬಂದೂಕಿನಿಂದ ಅವನ ತಲೆಯ ಮೇಲೆ ಅನೇಕ ಬಾರಿ ಪ್ರಹಾರವನ್ನು ಮಾಡಿದ ವ್ಯಾಟ್ಸನ್‌‌, ಅವನನ್ನು ಪದೇಪದೇ ಇರಿದ ಹಾಗೂ ಅವನಿಗೆ ಎರಡುಬಾರಿ ಗುಂಡಿಕ್ಕಿದ. ಈ ಪ್ರಕ್ರಿಯೆಯಲ್ಲಿ ವ್ಯಾಟ್ಸನ್‌ ಬಂದೂಕಿನ ಸರಿಯಾದ ಹಿಡಿತವನ್ನು ಕಳೆದುಕೊಂಡ.
ಮಾರನೆಯ ದಿನ ತಾನು ದೇಶದಿಂದಾಚೆಗೆ ತೆರಳುತ್ತಿರುವುದಾಗಿ ಆಲ್ಟೊಬೆಲ್ಲಿಯು ಮ್ಯಾನ್ಸನ್‌‌ಗೆ ತಿಳಿಸಿದಾಗ, ಅವನು ಪ್ರವಾಸದಿಂದ ಹಿಂದಿರುಗಿದ ನಂತರ ಅವನೊಂದಿಗೆ ಮಾತನಾಡುವುದಾಗಿ ಮ್ಯಾನ್ಸನ್‌‌ ತಿಳಿಸಿದ; ತನ್ನ ಪ್ರವಾಸದ ಅವಧಿಯು ಒಂದು ವರ್ಷಕ್ಕಿಂತ ಹೆಚ್ಚಿನದಾಗಿದೆ ಎಂದು ಆಲ್ಟೊಬೆಲ್ಲಿ ಸುಳ್ಳುಹೇಳಿದ. ಆಲ್ಟೊಬೆಲ್ಲಿಯಿಂದ ಬಂದ ಒಂದು ನೇರ ಪ್ರಶ್ನೆಗೆ ಪ್ರತಿಕ್ರಿಯೆ ನೀಡುವ ಸಂದರ್ಭದಲ್ಲಿ, ಪ್ರಧಾನಗೃಹದಲ್ಲಿರುವ ವ್ಯಕ್ತಿಗಳಿಂದ ನೀಡಲ್ಪಟ್ಟ ನಿರ್ದೇಶನದ ಅನುಸಾರ ತಾನು ಅತಿಥಿಗೃಹದೆಡೆಗೆ ತೆರಳಿದುದಾಗಿ ಮ್ಯಾನ್ಸನ್‌‌ ವಿವರಿಸಿದ; ಮ್ಯಾನ್ಸನ್‌‌ ಆಗಮನದಿಂದ ತನ್ನ ಬಾಡಿಗೆದಾರರಿಗೆ ತೊಂದರೆಯಾಗಬಾರದು ಎಂಬುದೇ ತನ್ನ ಬಯಕೆ ಎಂದು ಆಲ್ಟೊಬೆಲ್ಲಿ ವಿವರಿಸಿದ.
ಈ ಕುರಿತು ವ್ಯಾಟ್ಸನ್‌ ಹೇಳುವಂತೆ, ಕೋವಿ ತೋರಿಸಿ ಬೆದರಿಸುವ ಮೂಲಕ, ಮಲಗಿದ್ದ ಲೆನೊ ಲೇಬಿಯಾಂಕಾನನ್ನು ಒರಗುಮಂಚದಿಂದ ಎಬ್ಬಿಸಿದ ಮ್ಯಾನ್ಸನ್‌‌, ಒಂದು ಚರ್ಮದ ಪಟ್ಟಿಯಿಂದ ಅವನ ಕೈಗಳನ್ನು ಕಟ್ಟುವಂತೆ ವ್ಯಾಟ್ಸನ್‌‌ಗೆ ಅವಕಾಶ ನೀಡಿದ್ದ. ರೋಸ್‌ಮೆರಿ ಲೇಬಿಯಾಂಕಾಳನ್ನು ಶಯ್ಯಾಗೃಹದಿಂದ ವಾಸದ ಕೊಠಡಿಯೊಳಕ್ಕೆ ತಂದ ನಂತರ, ಮ್ಯಾನ್ಸನ್‌‌ನ ಸೂಚನೆಗಳ ಅನುಸಾರ ಆ ಜೋಡಿಯ ತಲೆಗಳನ್ನು ದಿಂಬಿನ ಚೀಲಗಳಿಂದ ವ್ಯಾಟ್ಸನ್‌ ಮುಚ್ಚಿದ. ದೀಪದ ಹುರಿಗಳಿಂದ ಅವನ್ನು ಆತ ಕಟ್ಟಿಹಾಕಿದ. ಆ ಜೋಡಿಯನ್ನು ಸಾಯಿಸಬೇಕು ಎಂಬ ಸೂಚನೆಗಳನ್ನು ನೀಡುವುದರೊಂದಿಗೆ ಕ್ರೆನ್‌ವಿಂಕೆಲ್‌‌ ಮತ್ತು ಲೆಸ್ಲಿ ವಾನ್‌ ಹೌಟನ್‌‌‌ರನ್ನು ಮನೆಯೊಳಗೆ ಕಳಿಸಿದ ಮ್ಯಾನ್ಸನ್‌‌ ಅಲ್ಲಿಂದ ತೆರಳಿದ.
ಟೇಟ್‌ ಕೊಲೆಯ ಓರ್ವ ಶಂಕಿತನಾಗಿ ಸಂಕ್ಷಿಪ್ತ ಅವಧಿಗೆ ವಶಕ್ಕೆ ತೆಗೆದುಕೊಳ್ಳಲ್ಪಟ್ಟ ಗ್ಯಾರೆಸ್ಟನ್‌ ಆರಕ್ಷಕರೊಂದಿಗೆ ಮಾತನಾಡುತ್ತಾ, ಕೊಲೆ ನಡೆದ ರಾತ್ರಿಯಂದು ತಾನು ಏನನ್ನೂ ನೋಡಲಿಲ್ಲ, ಏನನ್ನೂ ಕೇಳಿಸಿಕೊಳ್ಳಲಿಲ್ಲ ಎಂದು ತಿಳಿಸಿದ. ಆತ ಸದರಿ ಅಪರಾಧಗಳಲ್ಲಿ ತೊಡಗಿಸಿಕೊಂಡಿರಲಿಲ್ಲ ಎಂಬುದಾಗಿ ಸೂಚಿಸಿದ ಸುಳ್ಳು ಪತ್ತೆಕಾರಕ ಪರೀಕ್ಷೆಯೊಂದರಲ್ಲಿ ಅವನು ಭಾಗಿಯಾದ ನಂತರ, 1969ರ ಆಗಸ್ಟ್‌‌ 11ರಂದು ಅವನು ಬಿಡುಗಡೆಯಾದ. ದಶಕಗಳ ನಂತರದಲ್ಲಿ ಅವನನ್ನು ಸಂದರ್ಶಿಸಿದಾಗ, ಪರೀಕ್ಷೆಯು ಸೂಚಿಸಿದಂತೆ ತಾನು ವಾಸ್ತವವಾಗಿ ಕೊಲೆಗಳ ಒಂದು ಭಾಗಕ್ಕೆ ಸಾಕ್ಷಿಯಾಗಿದ್ದುದನ್ನು ಅವನು ಹೇಳಿಕೊಂಡ.
ಮೇಲ್ನೋಟಕ್ಕೆ-ಆತ್ಮಕಥೆಯ ರೀತಿಯಲ್ಲಿರುವ ಮ್ಯಾನ್ಸನ್‌‌ ಇನ್‌ ಹಿಸ್‌ ಓನ್‌ ವರ್ಡ್ಸ್‌ ಎಂಬ ಕೃತಿಯಲ್ಲಿ ವ್ಯಕ್ತವಾಗಿರುವಂತೆ, ಕರ್ನಲ್‌ ಸ್ಕಾಟ್‌ ಔಷಧಿಗಳ ಅಂಗಡಿಯಲ್ಲಿದ್ದ ಓರ್ವ ಕಿರಿಯ ಲಫಂಗನಾಗಿದ್ದ. ಸನಿಹದಲ್ಲಿರುವ ಒಂದು ಅಣೆಕಟ್ಟು ಯೋಜನೆಯಲ್ಲಿ ಕೆಲಸ ಮಾಡುತ್ತಿದ್ದ ಓರ್ವ ಹಂಗಾಮಿ ಕಾರ್ಮಿಕನಾಗಿದ್ದ." "ಸನಿಹದಲ್ಲಿರುವ" ಎಂಬುದರ ಅರ್ಥವೇನು ಎಂಬುದು ಇಲ್ಲಿ ಸ್ಪಷ್ಟವಾಗಿಲ್ಲ. ಈ ವಿವರಣೆಯು ಒಂದು ಪ್ಯಾರದಲ್ಲಿದ್ದು, ಅದು ಸೂಚಿಸುವ ಪ್ರಕಾರ, ಕ್ಯಾಥ್ಲೀನ್‌‌ ಮೆಡಾಕ್ಸ್‌‌ ಕೆಂಟುಕಿಯ ಆಶ್‌‌ಲ್ಯಾಂಡ್‌‌ನಲ್ಲಿರುವ ತನ್ನ ಸ್ವಂತದ ಮನೆಯಿಂದ ಓಡಿಬಂದ ನಂತರ, "ಸಿನ್‌‌ಸಿನಾಟಿಯಲ್ಲಿ ವಾಸಿಸುತ್ತಿರುವಾಗ ಮ್ಯಾನ್ಸನ್‌‌ಗೆ ಜನ್ಮ ನೀಡಿದಳು."
ವ್ಯಾಟ್ಸನ್‌‌ನ ನಿರ್ದೇಶನದ ಅನುಸಾರ, ಆ ಮನೆಯ ಇತರ ಮೂವರು ನಿವಾಸಿಗಳನ್ನು ಅಟ್ಕಿನ್ಸ್‌ ಪತ್ತೆಹಚ್ಚಿದಳು, ಮತ್ತು ಕ್ರೆನ್‌ವಿಂಕೆಲ್‌‌ಳ ನೆರವಿನೊಂದಿಗೆ ಅವರನ್ನು ವಾಸದ ಕೊಠಡಿಗೆ ಕರೆತಂದಳು. ಎಂಟೂವರೆ ತಿಂಗಳುಗಳ ಗರ್ಭಿಣಿಯಾಗಿದ್ದ ಟೇಟ್‌, ಅವಳ ಸ್ನೇಹಿತ ಮತ್ತು ಹಿಂದಿನ ಪ್ರೇಮಿಯಾಗಿದ್ದ ಜೇ ಸೆಬ್ರಿಂಗ್‌‌ ಎಂಬ ಹೆಸರಿನ ಓರ್ವ ಪ್ರಸಿದ್ಧ ಕೇಶವಿನ್ಯಾಸಕಾರ, ಹಾಗೂ ಅಬಿಗೇಲ್‌‌ ಫೋಲ್ಜರ್‌‌ ಎಂಬ ಹೆಸರಿನ ಫ್ರೈಕೊವ್ಸ್‌ಕಿಯ ಪ್ರೇಮಿ ಹಾಗೂ ಫೋಲ್ಜರ್‌‌ ಕಾಫಿ ಸಂಪತ್ತಿನ ವಾರಸುದಾರಿಣಿ ಇವರೇ ಆ ಮೂವರಲ್ಲಿ ಸೇರಿದ್ದರು. ಟೇಟ್‌ಳ ಪತಿಯಾದ ಪೋಲನ್ಸ್‌ಕಿ, ಚಲನಚಿತ್ರವೊಂದರ ಯೋಜನೆಯ ಮೇರೆಗೆ ಲಂಡನ್‌‌‌ನಲ್ಲಿ ಕೆಲಸದಲ್ಲಿ ತೊಡಗಿಸಿಕೊಂಡಿದ್ದ.
ತಿವಿಯುವ ಅಲಗನ್ನು ಸ್ವಚ್ಛಗೊಳಿಸಿ ನೀರಿನ ಧಾರೆಯಿಂದ ಅದನ್ನು ತೊಳೆಯಲು ವ್ಯಾಟ್ಸನ್‌ ಮುಂದಾದರೆ, ಲೇಬಿಯಾಂಕಾಳ ರಕ್ತವನ್ನು ಬಳಸಿಕೊಂಡು ಗೋಡೆಗಳ ಮೇಲೆ "ಉದಯ" ಮತ್ತು "ಹಂದಿಗಳಿಗಾದ ಸಾವು" ಎಂಬುದಾಗಿಯೂ, ರೆಫ್ರಿಜರೇಟರ್‌‌ ಬಾಗಿಲಿನ ಮೇಲೆ "ಹೀಲ್ಟರ್‌‌ ಸ್ಕೆಲ್ಟರ್‌‌" ಎಂಬುದಾಗಿಯೂ ಕ್ರೆನ್‌ವಿಂಕೆಲ್‌ ಬರೆದಳು. ದಂತದ-ಹಿಡಿಕೆಯ, ಎರಡು-ಮೊನೆಯುಳ್ಳ ಒಂದು ಕೆತ್ತುವ ಕವಲುಗೋಲಿನಿಂದ ಲೆನೊ ಲೇಬಿಯಾಂಕಾಗೆ ಹದಿನಾಲ್ಕು ಚುಚ್ಚು ಗಾಯಗಳನ್ನು ಉಂಟುಮಾಡಿದ ಅವಳು, ಅವನ ಹೊಟ್ಟೆಯಿಂದ ಹೊರಕ್ಕೆ ಅದು ಮುಂಚಾಚಿಕೊಂಡಿರುವ ರೀತಿಯಲ್ಲಿ ಅಲ್ಲಿಯೇ ಉಳಿಸಿದಳು. ಅವನ ಗಂಟಲಿನಲ್ಲಿ ಒಂದು ಹರಿತವಾದ ಹಲ್ಲಿನ ಚಾಕುವನ್ನೂ ಸಹ ಅವಳು ನೆಟ್ಟಳು.
1969ರ ಡಿಸೆಂಬರ್‌‌ 1ರಂದು, ಈ ಮೂಲಗಳಿಂದ ಪಡೆಯಲಾದ ಮಾಹಿತಿಯನ್ನು ಆಧಾರವಾಗಿಟ್ಟುಕೊಂಡು ಕ್ರಮಕೈಗೊಳ್ಳಲು ಮುಂದಾದ ಯು, ಟೇಟ್‌ ಪ್ರಕರಣದಲ್ಲಿ ವ್ಯಾಟ್ಸನ್‌‌, ಕ್ರೆನ್‌ವಿಂಕೆಲ್‌‌, ಮತ್ತು ಕಸಾಬಿಯನ್‌ರನ್ನು ಬಂಧಿಸುವುದಕ್ಕೆ ಸಂಬಂಧಿಸಿದ ವಾರಂಟುಗಳನ್ನು ಘೋಷಿಸಿತು; ಲೇಬಿಯಾಂಕಾ ಕೊಲೆಗಳಲ್ಲಿನ ಶಂಕಿತರ ತೊಡಗಿಸಿಕೊಳ್ಳುವಿಕೆಯು ಪರಿಗಣಿಸಲ್ಪಟ್ಟಿತು. ಅಷ್ಟುಹೊತ್ತಿಗಾಗಲೇ ಬಂಧನದಲ್ಲಿದ್ದ ಮ್ಯಾನ್ಸನ್‌‌ ಮತ್ತು ಅಟ್ಕಿನ್ಸ್‌ ಉಲ್ಲೇಖಿಸಲ್ಪಡಲಿಲ್ಲ; ಸಾವಿನ ಕಣಿವೆಯ ಸಮೀಪದಲ್ಲಿ ಬಂಧಿಸಲ್ಪಟ್ಟವರಲ್ಲಿ ಒಬ್ಬಳಾಗಿದ್ದ ವ್ಯಾನ್‌ ಹೌಟನ್‌ ಮತ್ತು ಲೇಬಿಯಾಂಕಾ ಪ್ರಕರಣದ ನಡುವಿನ ಸಂಬಂಧವು ಇನ್ನೂ ಗುರುತಿಸಲ್ಪಟ್ಟಿರಲಿಲ್ಲ.
ಮನೆಯೊಳಗಡೆ ಕ್ರೆನ್‌ವಿಂಕೆಲ್‌ಳಿಂದ ತಪ್ಪಿಸಿಕೊಂಡಿದ್ದ ಫೋಲ್ಜರ್‌‌, ಶಯ್ಯಾಗೃಹದ ಬಾಗಿಲೊಂದರಿಂದ ಹೊರಕ್ಕೆ ಹಾರಿ ಹೊಂಡದ ಪ್ರದೇಶಕ್ಕೆ ಬಂದು ಬಿದ್ದಳು. ಫೋಲ್ಜರ್‌‌ಳನ್ನು ಮುಂಭಾಗದ ಹುಲ್ಲುಹಾಸಿನವರೆಗೆ ಬೆನ್ನಟ್ಟಿಕೊಂಡು ಬಂದ ಕ್ರೆನ್‌ವಿಂಕೆಲ್, ಅವಳನ್ನು ಇರಿದಳು ಮತ್ತು ಅಂತಿಮವಾಗಿ, ಅವಳೊಡನೆ ಸೆಣಸಾಡಿ ನಿಭಾಯಿಸಿದಳು. ವ್ಯಾಟ್ಸನ್ ಅವಳನ್ನು ಸಾಯಿಸಿದ; ಅವಳ ಮೇಲೆ ಆಕ್ರಮಣ ಮಾಡಿದ ಇಬ್ಬರೂ ಅವಳಿಗೆ ಇಪ್ಪತ್ತೆಂಟು ಬಾರಿ ಇರಿದಿದ್ದರು. ಹುಲ್ಲುಹಾಸಿನ ಮೇಲೆ ಫ್ರೈಕೊವ್ಸ್‌ಕಿಯು ಹೆಣಗಾಡುತ್ತಿರುವಾಗ, ರಭಸದಿಂದ ಇರಿಯುವ ಮೂಲಕ ವ್ಯಾಟ್ಸನ್‌ ಅವನನ್ನು ಕೊಂದ. ಫ್ರೈಕೊವ್ಸ್‌ಕಿಯು ಒಟ್ಟು ಐವತ್ತೊಂದು ಬಾರಿ ಇರಿತಕ್ಕೆ ಒಳಗಾದ.
ಟೇಟ್‌ ವಾಹನಪಥದಲ್ಲಿ ಗುಂಡಿಕ್ಕುವಿಕೆಗೆ ಬಲಿಯಾದ ಸ್ಟೀವನ್‌ ಪೇರೆಂಟ್‌, ಅತಿಥಿಗೃಹದಲ್ಲಿ ವಾಸಿಸುತ್ತಿದ್ದ ವಿಲಿಯಂ ಗ್ಯಾರೆಸ್ಟನ್‌‌ನ ಓರ್ವ ಪರಿಚಯಸ್ಥನಾಗಿದ್ದ ಎಂಬುದಾಗಿ ನಿರ್ಣಯಿಸಲ್ಪಟ್ಟ. ಗ್ಯಾರೆಸ್ಟನ್‌‌ ಓರ್ವ ಯುವಕನಾಗಿದ್ದು ಅವನನ್ನು ರೂಡಿ ಆಲ್ಟೊಬೆಲ್ಲಿಯು ಎರವಲು ಸೇವೆಗೆ ನೇಮಿಸಿಕೊಂಡಿದ್ದ; ಆಲ್ಟೊಬೆಲ್ಲಿಯು ಸ್ವತಃ ಸ್ಥಳದಿಂದ ಆಚೆಯಿದ್ದಾಗ ಅವನ ಸ್ವತ್ತಿನ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುವುದು ಗ್ಯಾರೆಸ್ಟನ್‌‌ಗೆ ವಹಿಸಿದ ಕೆಲಸವಾಗಿತ್ತು. ಕೊಲೆಗಾರರು ಆಗಮಿಸಿದ ಸಂದರ್ಭದಲ್ಲಿ, ಗ್ಯಾರೆಸ್ಟನ್‌‌ನೊಂದಿಗಿನ ಒಂದು ಭೇಟಿಯ ನಂತರ ಪೇರೆಂಟ್‌ ಸಿಯೆಲೊ ಡ್ರೈವ್‌ನ್ನು ಬಿಟ್ಟು ತೆರಳುತ್ತಿದ್ದ‌‌.
ತಾನು ತಂದಿದ್ದ ಹಗ್ಗದಿಂದ ಟೇಟ್‌ ಮತ್ತು ಸೆಬ್ರಿಂಗ್‌‌ ಇಬ್ಬರ ಕುತ್ತಿಗೆಗೂ ಒಟ್ಟಿಗೆಯಾಗಿ ಬಿಗಿಯಲು ಆರಂಭಿಸಿದ ವ್ಯಾಟ್ಸನ್‌‌, ನಂತರ ಅವರನ್ನು ತೊಲೆಯೊಂದಕ್ಕೆ ನೇತುಹಾಕಿದ. ಟೇಟ್‌ ಜೊತೆಯಲ್ಲಿ ಅವನು ಒರಟಾಗಿ ನಡೆದುಕೊಳ್ಳುತ್ತಿರುವುದನ್ನು ಕಂಡು ಸೆಬ್ರಿಂಗ್‌‌ ಪ್ರತಿಭಟಿಸಿದಾಗ, ಅದರಿಂದ ಪ್ರಚೋದಿತನಾದ ವ್ಯಾಟ್ಸನ್‌ ಅವನಿಗೆ ಗುಂಡಿಕ್ಕಿದ. ಫೋಲ್ಜರ್‌‌ಳನ್ನು ಅವಳ ಹಣದ ಚೀಲಕ್ಕಾಗಿ ಅಲ್ಪಕಾಲಿಕವಾಗಿ ಅವಳ ಶಯ್ಯಾಗೃಹಕ್ಕೆ ಕರೆದೊಯ್ಯಲಾಯಿತು; ಅದರಿಂದ 70$ ಮೊತ್ತದ ಹಣವನ್ನು ತೆಗೆದು ಸದರಿ ಆಕ್ರಮಣಕಾರರಿಗೆ ಅವಳು ನೀಡಿದಳು. ಅದಾದ ನಂತರ, ನರಳುತ್ತಿದ್ದ ಸೆಬ್ರಿಂಗ್‌ಗೆ ವ್ಯಾಟ್ಸನ್‌ ಏಳು ಬಾರಿ ಇರಿದ.
ಪಶ್ಚಿಮ ವರ್ಜೀನಿಯಾದಲ್ಲಿರುವ ಅವನ ಚಿಕ್ಕಮ್ಮ ಮತ್ತು ಚಿಕ್ಕಪ್ಪನೊಂದಿಗೆ ಅವನು ವಾಸಿಸಬೇಕು ಎಂಬ ಪೆರೋಲು ಷರತ್ತೊಂದನ್ನು ತಾತ್ಕಾಲಿಕವಾಗಿ ಪುರಸ್ಕರಿಸಿದ ನಂತರ, ಮ್ಯಾನ್ಸನ್‌ ಅದೇ ಸ್ಥಿತಿಯಲ್ಲಿ ತನ್ನ ತಾಯಿಯೊಂದಿಗೆ ಅಲ್ಲಿಗೆ ತೆರಳಿದ. 1955ರ ಜನವರಿಯಲ್ಲಿ, ರೊಸಾಲೀ ಜೀನ್‌ ವಿಲ್ಲಿಸ್‌ ಎಂಬ ಹೆಸರಿನ ಓರ್ವ ಆಸ್ಪತ್ರೆ ಪರಿಚಾರಕಿಯನ್ನು ಅವನು ಮದುವೆಯಾದ; ಅವನದೇ ದೃಷ್ಟಿಕೋನದಲ್ಲಿ ಹೇಳುವುದಾದರೆ, ಅಲ್ಪಕಾಲಿಕವಾಗಿದ್ದರೂ ಅಪ್ಪಟವಾದ ದಾಂಪತ್ಯ ಸುಖವನ್ನು ಅವನು ಅವಳೊಂದಿಗೆ ಕಂಡುಕೊಂಡ. ಅಲ್ಪಾವಧಿಯ ಉದ್ಯೋಗಗಳು ಮತ್ತು ವಾಹನ ಕಳ್ಳತನಗಳ ಮೂಲಕ ತಮ್ಮ ವೈವಾಹಿಕ ಜೀವನಕ್ಕೆ ಅವನು ಆಧಾರವನ್ನು ಒದಗಿಸಿದ.
ಟೇಟ್‌ ತಂಡದಿಂದ ಇನ್ನೂ ಪ್ರತ್ಯೇಕವಾಗಿಯೇ ಕೆಲಸ ಮಾಡುತ್ತಿದ್ದ ಲೇಬಿಯಾಂಕಾ ತಂಡವು, ಇದೇ ರೀತಿಯ ಸಂಭವನೀಯ ಅಪರಾಧಗಳ ಕುರಿತಾಗಿ ಅಕ್ಟೋಬರ್ ತಿಂಗಳ ಮಧ್ಯಭಾಗದಲ್ಲಿ ಶಾಂತಿಪಾಲನಾ ಕಚೇರಿಯ ನೆರವಿನೊಂದಿಗೆ ತಪಾಸಣೆ ನಡೆಸಿತು. ಹಿನ್ಮನ್‌‌ ಪ್ರಕರಣದ ಕುರಿತು ಈ ಸಂದರ್ಭದಲ್ಲಿ ಅವರಿಗೆ ಮಾಹಿತಿ ಸಿಕ್ಕಿತು. ಬ್ಯೂಸೊಲೈಲ್‌ನ ಗೆಳತಿಯಾದ ಕಿಟ್ಟಿ ಲ್ಯೂಟ್‌ಸಿಂಗರ್ ಜೊತೆಯಲ್ಲಿ ಹಿನ್ಮನ್‌‌ ಪತ್ತೆದಾರರು ಮಾತನಾಡಿದ್ದರು ಎಂಬ ಅಂಶವನ್ನೂ ಸಹ ಅವರು ಅರಿತುಕೊಂಡರು. "ಮ್ಯಾನ್ಸನ್‌‌ ಸಮುದಾಯದ" ಸದಸ್ಯರ ಜೊತೆಯಲ್ಲಿ ಕೆಲವು ದಿನಗಳ ಹಿಂದೆ ಅವಳು ಬಂಧನಕ್ಕೊಳಗಾಗಿದ್ದಳು.
ಇದಕ್ಕೂ ಮುಂಚಿತವಾಗಿ, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಿಂದ ಸಮುದಾಯದ ಈ ನಾಲ್ಕೂ ಮಂದಿ ಹೊರಡುವಾಗ, "ಒಂದು ರೀತಿಯಲ್ಲಿ ಕುರೂಪದ್ದಾಗಿರುವ ಚಿಹ್ನೆಯೊಂದನ್ನು ಉಳಿಸಿ ಬರುವಂತೆ" ಮ್ಯಾನ್ಸನ್‌‌ ಮಹಿಳೆಯರಿಗೆ ತಿಳಿಸಿದ್ದ. ಫ್ರೈಕೊವ್ಸ್‌ಕಿಯ ಕೈಗಳನ್ನು ಕಟ್ಟಿಹಾಕಿದ್ದ ಅಂಗವಸ್ತ್ರವನ್ನು ಬಳಸಿಕೊಂಡು, ಮನೆಯ ಮುಂಭಾಗದ ಬಾಗಿಲಿನ ಮೇಲೆ ಟೇಟ್‌ಳ ರಕ್ತದಲ್ಲಿ ಅಟ್ಕಿನ್ಸ್‌ "ಹಂದಿ"ಯನ್ನು ಬರೆದಳು. ಮನೆಗೆ ಹೋಗುವಾಗ ಮಾರ್ಗಮಧ್ಯದಲ್ಲಿ, ಕೊಲೆಗಾರರು ರಕ್ತಸಿಕ್ತವಾದ ಬಟ್ಟೆಗಳನ್ನು ಬದಲಾಯಿಸಿದರು; ಇವು ಅವರ ಆಯುಧಗಳ ಜೊತೆಯಲ್ಲಿ ಬೆಟ್ಟಗಳಲ್ಲಿ ಎಸೆಯಲ್ಪಟ್ಟವು.
ಸ್ಪಾಹ್ನ್‌‌ನ ಜಾನುವಾರು ಕ್ಷೇತ್ರದಲ್ಲಿ ಹೀಗೆ ನೆಲೆಗೊಂಡಿದ್ದ ಗುಂಪನ್ನು ಚಾರ್ಲ್ಸ್‌‌ ವ್ಯಾಟ್ಸನ್‌‌ ಶೀಘ್ರದಲ್ಲಿ ಸೇರಿಕೊಂಡ. ಸಣ್ಣ-ಪಟ್ಟಣವಾದ ಟೆಕ್ಸಾನ್‌ ನಿವಾಸಿಯಾಗಿದ್ದ ವ್ಯಾಟ್ಸನ್, ಕಾಲೇಜನ್ನು ಬಿಟ್ಟು ಕ್ಯಾಲಿಫೋರ್ನಿಯಾಗೆ ಬಂದಿದ್ದ ಹಾಗೂ ಡೆನ್ನಿಸ್‌ ವಿಲ್ಸನ್‌‌ನ ಮನೆಯಲ್ಲಿ ಅವನು ಮ್ಯಾನ್ಸನ್‌‌ನ್ನು ಭೇಟಿಯಾಗಿದ್ದ. ವಿಲ್ಸನ್‌‌ನ ಕಾರುಗಳು ಭಗ್ನಗೊಂಡಿದ್ದ ನಂತರ ಅವನು ಬಿಟ್ಟಿಪ್ರಯಾಣ ಮಾಡುವ ಅಭ್ಯಾಸವನ್ನು ಕೈಗೊಂಡಿದ್ದ ಸಂದರ್ಭದಲ್ಲಿ, ವ್ಯಾಟ್ಸನ್‌‌ ಅವನಿಗೊಮ್ಮೆ ತನ್ನೊಂದಿಗೆ ಸವಾರಿಮಾಡಲು ಅವಕಾಶ ನೀಡಿದ್ದ.
ನವೆಂಬರ್ 16ರಂದು, ಫಿರ್ಯಾದಿ ಪಕ್ಷವು ತನ್ನ ಪ್ರಕರಣಕ್ಕೆ ವಿಶ್ರಾಂತಿಯನ್ನು ನೀಡಿತು. ಮೂರು ದಿನಗಳು ನಂತರ, ಪ್ರಮಾಣಕ ಬರಖಾಸ್ತು ಅರ್ಜಿಗಳ ಕುರಿತು ವಾದ ಮಾಡಿದ ಮೇಲೆ, ಒಂದೇ ಒಂದು ಸಾಕ್ಷಿಯನ್ನು ಕರೆಯದೆಯೇ ಸ್ಥಗಿತಗೊಳ್ಳುವ ಮೂಲಕ ಪ್ರತಿವಾದದ ಪಕ್ಷವು ನ್ಯಾಯಾಲಯವನ್ನು ದಿಗ್ಭ್ರಾಂತಗೊಳಿಸಿತು. ಇದನ್ನು ಒಪ್ಪದೆ ಕೂಗಲು ಪ್ರಾರಂಭಿಸಿದ ಅಟ್ಕಿನ್ಸ್‌, ಕ್ರೆನ್‌ವಿಂಕೆಲ್‌‌, ಮತ್ತು ವ್ಯಾನ್‌‌ ಹೌಟನ್‌ ಮೊದಲಾದವರು, ಸಾಕ್ಷಿ ಒದಗಿಸುವುದಕ್ಕೆ ಸಂಬಂಧಿಸಿದ ತಮ್ಮ ಹಕ್ಕಿಗಾಗಿ ಬೇಡಿಕೆ ಸಲ್ಲಿಸಿದರು.
ಮ್ಯಾನ್ಸನ್‌‌ ಇನ್‌ ಹಿಸ್‌ ಓನ್‌ ವರ್ಡ್ಸ್‌ ಕೃತಿಯಲ್ಲಿ ಇರುವ ವಿವರಣೆಯ ಪ್ರಕಾರ, ಸ್ಯಾನ್‌ ಫ್ರಾನ್ಸಿಸ್ಕೊದಲ್ಲಿ ಸ್ನೇಹಿತನೋರ್ವ ಹೊಂದಿದ್ದ ಮನೆಯಲ್ಲಿ ವಿಲ್ಸನ್‌‌ನ್ನು ಮ್ಯಾನ್ಸನ್‌‌ ಮೊದಲು ಭೇಟಿಮಾಡಿದ; ಗಾಂಜಾವನ್ನು ಪಡೆಯಲೆಂದು ಆಮನೆಗೆ ಮ್ಯಾನ್ಸನ್‌‌ ತೆರಳಿದ್ದ. ದಿ ಬೀಚ್‌ ಬಾಯ್‌ ತಂಡದ ಈತ ಸಾಮಾನ್ಯವಾಗಿ ಭಾವಿಸಿರುವಂತೆ ಮ್ಯಾನ್ಸನ್‌‌ಗೆ ತನ್ನ ಸನ್‌ಸೆಟ್‌ ಬೌಲೆವಾರ್ಡ್‌ ವಿಳಾಸವನ್ನು ನೀಡಿದ ಮತ್ತು ಆತ ಲಾಸ್‌ ಏಂಜಲೀಸ್‌ಗೆ ಬಂದಾಗಲೆಲ್ಲಾ ತನ್ನ ಮನೆಯಲ್ಲಿ ಉಳಿದುಕೊಳ್ಳುವಂತೆ ಅವನನ್ನು ಆಹ್ವಾನಿಸಿದ.
ತರುವಾಯದಲ್ಲಿ, ಅನುಕ್ರಮವಾಗಿ ಎರಡು ಕಿರಾಣಿ ಅಂಗಡಿಗಳ ಬಾಗಿಲನ್ನು ಮುರಿದು ನುಗ್ಗಿ ಕಳ್ಳತನ ಮಾಡಿದ್ದರ ಪೈಕಿ, ಎರಡನೇ ಪ್ರಕರಣದ ಸಂದರ್ಭದಲ್ಲಿ ಹಿಡಿಯಲ್ಪಟ್ಟ ಮ್ಯಾನ್ಸನ್‌‌ನ್ನು ಅವನ 13ನೇ ವಯಸ್ಸಿನಲ್ಲಿ ಹುಡುಗರಿಗಾಗಿ ಮೀಸಲಾದ ಇಂಡಿಯಾನಾ ಶಾಲೆಗೆ ಕಳಿಸಲಾಯಿತು; ಅಲ್ಲಿ, ಅವನು ನಂತರ ಒತ್ತಿಹೇಳಿದಂತೆ, ಅವನು ಲೈಂಗಿಕವಾಗಿ ಶೋಷಿಸಲ್ಪಟ್ಟ ಹಾಗೂ ಇನ್ನೂ ಅನೇಕ ಪಾಶವೀಕೃತ್ಯಗಳ ಬಲಿಪಶುವಾದ. ಅನೇಕ ವಿಫಲ ಪ್ರಯತ್ನಗಳ ನಂತರ, 1951ರಲ್ಲಿ ಎರಡು ಇಬ್ಬರು ಹುಡುಗರ ಜೊತೆಯಲ್ಲಿ ಅವನು ತಪ್ಪಿಸಿಕೊಂಡ.
ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರವನ್ನು ಬಿಡುವುದಕ್ಕೆ ಮುಂಚಿತವಾಗಿ, ಹಿಂದಿನ ರಾತ್ರಿ ಆಯುಧಗಳ ಕೊರತೆ ಕಂಡುಬಂದಿದ್ದರ ಕುರಿತಾಗಿ ಮ್ಯಾನ್ಸನ್‌‌ನಲ್ಲಿ ವ್ಯಾಟ್ಸನ್‌‌ ದೂರಿದ್ದ. ರೋಸ್‌ಮೆರಿ ಲೇಬಿಯಾಂಕಾ ಹಿಂದಿರುಗಿದ್ದ ಶಯ್ಯಾಗೃಹಕ್ಕೆ ಈಗ ಅಡುಗೆಮನೆಯಿಂದ ಮಹಿಳೆಯರನ್ನು ಕಳಿಸಿದ ಆತ, ವಾಸದ ಕೊಠಡಿಗೆ ತೆರಳಿದ ಮತ್ತು ಕ್ರೋಮ್‌-ಲೇಪಿತವಾಗಿದ್ದ ಒಂದು ತಿವಿಯುವ ಅಲಗನ್ನು ಬಳಸಿಕೊಂಡು ಲೆನೊ ಲೇಬಿಯಾಂಕಾನನ್ನು ಇರಿಯಲು ಶುರುಮಾಡಿದ. ಮೊದಲ ಹೊಡೆತವು ಆ ವ್ಯಕ್ತಿಯ ಗಂಟಲೊಳಗೆ ಇಳಿಯಿತು.